Apple энг қиммат MacBook Pro’ни атайлаб секинлаштираётгани фош этилди! (+видео) - Terabayt.Uz\nКупертинолик техногигант 1 йилдан 3 йилгача ишлатилган айфонларининг ишлаш самарадорлигини атайлабдан пасайтириб қўйиши аниқлангангани эсингиздадир? Бу мутахассислар томонидан тасдиқлангач, Apple чиндан ҳам шундай қилиб келаётганлигини тан олишга мажбур бўлган.\nАммо бу корпорация нафақат смартфонлари, балки бошқа қурилмаларида ҳам шу каби ҳийлалар қилиб келаётган экан. Жумладан, Дэйв Ли исмли YouTube фойдаланувчиси, Intel Core i9 процессори базасидаги янги MacBook Pro модели максимал самарадорлик режимида узоқ вақт ишламаслигини пайқаб қолган.\nУнинг кузатувларига кўра, ноутбук конструкцияси процессор ва видеокартани самарали совитилишига халақит беради. Натижада уларнинг такт частоталари сунъий тарзда пасаяди. Ҳарорати муайян бир даражагача кўтарилгач, қурилма энди оддий самарадорлик режимида ҳам ёмон ишлай бошлайди. Оқибатда у тизим ресурсларини кўпроқ талаб этувчи дастур (масалан, Adobe Premiere видеомуҳаррири) ва ўйинларда ҳам «оғирлашиб» ишлайди.\nДэйв Ли бу борадаги даъвоси ва хулосаларини тасдиқловчи видеони ҳам интернетга жойлаган:\nТаъкидлаш ўринлики, 2018 йилги MacBook Pro моделлари компаниянинг энг қиммат ноутбукларидан ҳисобланади. Масалан, унинг 15 дюймлик экранга, 6 ядроли Intel Core i9 процессорига, Radeon Pro 560X видеокартасига, 32 ГБлик тезкор хотира ҳамда 4 терабайтлик SSD-хотирага эга модификациясига АҚШнинг ўзида 6 699 доллар нарх белгиланган. Энди ўзингиз ўйланг: шу қадар қиммат девайснинг атайин секинлаштириб қўйилишини қандай баҳолаш мумкин!?\n#Ноутбуклар #хабарлар #Apple MacBook Pro


Tag: Диплом спектакли намойиш этилди - О‘zDSMI - О‘ZBEKISTON DAVLAT SAN’AT VA MADANIYAT INSTITUTI1\nДиплом спектакли намойиш этилди\nЎзбекистон давлат санъат ва маданият институти Ўқув театр биносида таниқли ёзувчи Чингиз Айтматовнинг “Жамила” қиссаси асосида яратилган мусиқали драма асари намойиш этилди. Соф севгини мадҳ этувчи ушбу диплом спектакли Театр санъати факультети “Мусиқали, драматик театр ва кино санъати” кафедраси “Мусиқали театр актёрлиги” бўлими 4-босқич талабаларининг ижод маҳсулидир.\nАсарда аёл эрки ва ҳуқуқи, инсонни қалбига қулоқ тутиб иш қилиш ғояси илгари сурилган. Жамила ролини Соҳсанам Абдужамилова, Дониёр ролини Зокиржон Ғуломов, Саид ролини Ортиқхўжа Исроилов, она ролини Севиля Жумаева, Ўрозмат ролини Ҳусниддин Файзуллаев, Усмон ролини Илёс Нусуров, Содиқ ролини Азизбек Аюбхонов сингари талабалар ижро этган спектаклда асар қаҳрамонининг ички кечинмалари, инсон руҳияти остидаги оқимни томошабинларга имкон қадар яққолроқ етказиб беришга ҳаракат қилинган.\nХор ва оммавий саҳналарда 1 ҳамда 4- босқич мусиқали театр актёрлиги йўналиши талабалари иштирок этишди. Ария, дуэтларни яратишда шоирлар Зебо Мирзаева, Сафар Оллоёр шеъларидан фойдаланилди. Актёрлик маҳорати ўқитувчилари Маъмуржон Тўраев, Элдор Хушвақтовлар. Спектаклнинг саҳна безаги рассом Алишер Тўлабоев томонидан яратилди.\nАсар мусиқаси санъат арбоби,профессор Баҳрулла Лутфуллаев ижодига мансуб. Спектаклда Акмал Тўраев раҳбарлигидаги симфоник оркестр жўр бўлди. Хормейстр Олимжон Комилжоновнинг хизматлар ҳам таҳсинга лойиқ.\nТалабалар диплом спектаклининг курс бадиий раҳбари ва саҳналаштирувчи режиссёр – доцент Эрназар Ёрбеков. Ўзбекистон давлат санъат ва маданият институти профессор –ўқитувчилари раҳбарлигида талабалар томонидан намойиш этилган ушбу саҳна асари томошабинлар томонидан катта қизиқиш билан кутиб олинди.


Мамаризо Нурмуратов: Банклар томонидан 16,4 трлн сўмлик кредитлар кечиктириб берилди\nБугун, 15 апрель куни Марказий банкда бўлиб ўтган онлайн брифингда Марказий банк раиси Мамаризо Нурмуратов карантин ҳолатида амалга оширилаётган чора-тадбирлар, иқтисодий вазият, жумладан валюта бозоридаги вазият ҳақида маълумотлар берди.\n«1-10 апрель кунлари 1-10 мартга нисбатан тўлов терминаллари орқали транзакциялар 26 фоизга, биржа савдолари ҳажми апрель ойининг дастлабки икки ҳафтасида март ойининг мос даврига нисбатан 28 фоизга камайган. Тадбиркорлар ва аҳолини мураккаб вазиятда қўллаб-қувватлаш мақсадида банклар томонидан 16,4 трлн сўмлик кредитлар кечиктириб берилди. Бу ўз навбатида банкларга пул оқими кириб келишини чеклайди.\nКарантин якунига етган тақдирда ҳам иқтисодий фаоллик ўтган йиллардаги даражага чиқиши учун маълум вақт керак керак бўлади. Чунки ўтган йиллар давомида аҳоли даромади йилига ўртача 25 фоизга ўсиб келган ва бу ўсиш нархларга босим яратган.\nАсосий ставканинг [16 фоиздан 15 фоизга] пасайтирилиши инфляция суратлари пасайиши билан боғлиқ. Йил бошида 2020 йил учун инфляция кўрсаткичи 12-13,5 фоиз бўлиши белгиланган эди. Жорий йилнинг биринчи чорагида инфляция 2,8 фоизни ташкил қилди ва бу прогноздан 0,5 фоизга паст.\nЖаҳон бозорларида энергия ресурслари нархларининг пасайиши бизга ички нархларни оширмасдан туриб ҳам бозор шароитларига мослаштириш мумкинлигини кўрсатяпти. Бу жуда катта сигнал – агар ички бозорда энергия ресурслари нархлари барқарор бўлса, бу бошқа маҳсулотлар нархларига ҳам катта ижобий таъсир қилади. Энергия ресурслари нархига кўра ҳисобланган инфляция прогнозларини ҳам пасайтирдик», деди Марказий банк раиси ўз нутқида.\nСтатқўм: Йиллик инфляция 11,5 фоизни ташкил этмоқда


"Реал" Мадрид Ўзбекистонда 2 та спорт мактабини очади - Darakchi\n"Реал" Мадрид Ўзбекистонда 2 та спорт мактабини очади\nСПОРТ 04.03.2020, 08:54\nИспаниянинг "Реал" Мадрид футбол клуби жамғармаси 2020 йил сентябрда Тошкент ва Самарқандда 2 та хусусий спорт мактабини очади.\n27 февраль куни "Реал" жамғармаси вице-президенти Энрике Санчес, "Реал" элчиси Сантяго Солари "Сантяго Бернабеу"да Ўзбекистоннинг Испаниядаги элчиси Жаҳонгир Ғаниев ва El Golazo МЧЖ бош директори Зокиржон Холиқов билан учрашган .\nХабарга кўра, мактаб очиш ҳақидаги шартнома имзоланган. Келишувга кўра, спорт мактаблари Самарқанддаги 59 ва Тошкентдаги 281-мактабларда ташкил этилади. Ҳозирча бу мактабларга 300 ўқувчини қамраб олиш кўзда тутилган.


Мактаб ўқувчиси туғилган кунида тириклайин ёниб кетди | Qalampir.uz\nМактаб ўқувчиси туғилган кунида тириклайин ёниб кетди\nОлам\t14 Март 18:40 19449\nСамарада ёнғин оқибатида икки киши – 14 ёшли қиз ва кекса аёл ҳалок бўлди. Бу ҳақда РИА Новости агентлиги хабар берди.\nХабарда айтилишича, кеча, 13 март куни кечаси соат учларда Самара шаҳрининг Кировский туманидаги кўп қаватли уйлардан бирида ёнғин чиққан. Оловни кўрган гувоҳлар тез ёрдам ва ўт ўчириш хизматига қўнғироқ қилишган. Ёнғинни ўчириш учун 80 та ўт ўчирувчи келган. Улар ёнғинни бир неча соат ичида ўчиришга муваффақ бўлишган.\nЎт ўчирувчилар уйга кирганларида 2 жасадни топишган. Жасадлар ўша куни 14 ёшни қаршилаган қиз ва унинг бувисиники бўлган. Воқеадан сўнг самаралик ёшлар ижтимоий тармоқлардаги саҳифаларида мотам постларини қўйишмоқда.\n26 Март 14:21 57443\n26 Март 15:58 53506\n27 Март 14:29 47314\n28 Март 15:16 42220\n28 Март 10:15 39283


СПА салонига массаж олгани борган йигитнинг ёнидан пичоқ ва ... - UzNews.uz\n2 сентября, 10:25 502 0\nСПА салонига массаж олгани борган йигитнинг ёнидан пичоқ ва психотроп воситаcи чиқди — видео\nУ бунга динда эркакка пичоқ олиб юриш ёзилганини сабаб қилди.\nМаълум қилинишича, ИИБ ходимлари томонидан Тошкент шаҳар Юнусобод туманидаги СПА салонларнинг бирида тунгги рейд олиб борилган. Мижозлардан бирини текшириш вақтида унинг сумкасида пичоқ борлиги ва шимига психотроп воситасини яшириб олгани маълум бўлди.\n"Ўзимнинг ҳимоям учун олиб юрибман. Агар менга тиқишса, мен ҳам тиқаман. Ҳозир тиқадиганлар кўпайиб кетган. Динда ҳам эркакка пичоқ олиб юриш ёзилганку", - дейди у пичоқ олиб юрганининг сабаби сўралганида.\nФуқарога ИИБ ходимлари томонидан тегишли тартибда чора кўрилди.\n25 сентября, 08:53 436 0\n24 сентября, 09:36 433 0\n10 Сентября, Пятница 7390 0


Январь ва февралда ташкил этилувчи профессионал бокс оламидаги супер жанглар билан танишинг!\n13 январь, 2022, 08:18\nҚизиқарли тўқнашувларнинг гувоҳига айланамиз!\nЯнги 2022 йилнинг дастлабки ойларида ҳам профессионал бокс оламида бир қатор қизиқарли ўтиши кутилаётган супер қарама-қаршиликларни гувоҳига айланамиз.\nАлбатта, мазкур жангларни мухлислар орзиқиб кутаётганлиги аниқ. Биз шу нуқтаи назардан келиб чиқиб, январь ойининг қолган қисми ҳамда февралда ташкил этиладиган ажойиб жангларни эътиборингизга ҳавола этамиз.\nЖо Смит (АҚШ, 27-3,21 КО) – Стив Жеффрард (АҚШ, 18-2,12 КО)\nМазкур жанг ярим оғир вазн (79.4 кг) тоифасида бўлиб ўтади. Ўртага WBO чемпионлик камари тикилган. Амалдаги чемпион Жо Смит ҳисобланади ва у даъвогар Жеффрарддан ўз титулини ҳимоя қилади. Бу тўқнашувда Смитнинг имкониятини юқори баҳолашмоқда. Бироқ, Стив ҳам анойи эмас. Дарвоқе, ушбу жангни ESPN трансляция қилади. Томоша қилинг, асло зерикиб қолмайсиз!\nГэри Расселл (АҚШ, 31-1,18 КО) – Марк Магсайо (Филиппин, 23-0,16 КО)\nУшбу қарама-қаршилик ярим енгил вазн (57.2 кг) тоифасида, АҚШнинг Атлантик Сити шаҳрида ташкил этилади ва “Showtime” трансляция қилади. Жанг мақоми WBC чемпионлик камари учун. Амалдаги чемпион Гэри Расселл ҳисобланади. Филиппин вакили эса даъвогар мақомида. Магсайо рейтингда Рей Варгасдан кейин иккинчи ўринни банд этиб турибди. Хуллас, чиройли жангнинг гувоҳига айланамиз.\nКит Турман (АҚШ, 29-1,22 КО) – Марио Барриос (АҚШ, 26-1,17 КО)\nБу баҳс ярим ўрта вазн (66,7 кг) тоифасида бўлиб ўтади. Рейтинг мақомидаги тўқнашув, жангнинг трансляция ҳуқуқи Фокс PPV га тегишли.\nТурман 33 ёшда Барриос эса 26 ёшни қарши олган. Бўй борасида Барриосда 7 смли устунлик бор. Ҳар иккиси асосий зарбани ўнг қўлида беради. Умуман олганда, имкониятларни 50/50 баҳолаш мумкин. Албатта, буларнинг барчаси нисбий тушунча. Ушбу қарама-қаршиликда тажриба ўз сўзини айтадими ёки иштиёқ ғалаба қозонадими, буни тез орада билиб оламиз.\nАмир Хон (Буюк Британия, 34-5,21 КО) – Келл Брук (Буюк Британия, 39-3,27 КО)\nСупер жуфтлик десак, муболаға бўлмайди. Ҳар иккиси жуда истеъдодли ва профессионал бокс оламида анчагина ном қозонган чармқўлқоп усталари саналади. Амир Хон уч йиллик танаффусдан сўнг, яна катта боксга қайтмоқда. У сўнги жангини 2019 йил 12 июлда ўтказган ва Билли Диб устидан зафар қучганди. Келл Брукда эса деярли 2 йил танаффус юзага келди. У сўнги жангида Теренс Кроуфордга имкониятни бой берганди, Хуллас, икки юлдуз ўзаро баҳс юритади.\nМанчестерда бўлиб ўтадиган жанг ҳам ярим ўрта вазн (66.7 кг) тоифасида ўтказилади. Трансляция ҳуқуқи “SKY Sports”га тегишли. Ҳар иккисининг ёши тенг. Бўй борасида 5 смли устунлик Хон тарафида. Иккиси ҳам асосий зарбани ўнг қўлида беради. Бир сўз билан айтганда қизиқ жангни гувоҳига айланамиз.\nЖош Тэйлор (Буюк Британия, 18-0,13 КО) – Жек Кэттерал( Буюк Британия, 26-0,13 КО)\nПрофессионал бокс оламидаги супер юлдузлардани бири Жош Тэйлорнинг яна бир чиқишига гувоҳ бўламиз. Ушбу баҳс супер енгил вазн (63.5 кг) тоифасида WBC, IBF, WBO, WBA чемпионлик камарлари учун ўтказилади. Амалдаги чемпион Тэйлор ҳисобланади ва Жек ушбу титулларни қўлга киритишга ҳаракат қилади. Жанг “SKY Sports” томонидан трансляция қилинади.\nИккиси ҳам мағлубиятсиз одимламоқда. Албатта, Жош Тэйлорнинг имконияти юқори баҳоламоқда. Бироқ бу профессионал бокс ва ҳар қандай ҳолат юзага келиши мумкин. Жисмоний имкониятлар борасида Жош устунроқ яъни, бўй борасида 7 см баланд. Ҳар иккиси чапақай боксчилар саналади. Бир сўз билан айтганда, ушбу жангни томоша қилиб асло зерикиб қолмайсиз.\nҲозирча шулар, аммо профессионал бокс оламида кутилмаганда “даҳшат”ли янгиликлар рўй бериши мумкин. Кузатиб боринг!


Генералнинг сўнгги гапи... - hudud24.uz\n2021, 03-Mart | 07:45\nБош саҳифа Янгиликлар Маҳаллий Генералнинг сўнгги гапи…\n10:55 / 19-02-2020\nҒалабанинг 75 йиллига…\n— Гапимга қулоқ сол, ўғлим…\n— Йўқ, гапирма! Хоҳласанг бутун Воронежни остин-устун қиламан, Россияни оёққа турғизаман, анқонинг уруғи қўшилган дори-дармон бўлсаям топиб келаман, хоҳласанг, ҳозироқ чет элга олиб учаман, ўша ёқда даволатаман. Фақат ўлим ҳақида гапирма, жон ота…\n— Ҳа, ота! Айт. Фақат… фақат…\n— Зоғора нон егим келаяпти. Ўзбек тандирида қип-қизариб, қотиб пишган зоғора нон…\n— Фарғона деган жой бор. Тоғ тагидаги қишлоқ. Тонг чоғи қуёш қишлоққа жуда яқинлашиб келаркан. Тоғдан шарқираб тушган Оқсой суви қишлоқни иккига бўлиб оқади. Одамлар ҳовли эшикларига қулф солишмайди. Ҳар бир хонадонда тандир бор. Ҳар бир уйда эрталаб тандир ёнади. Ҳар бир тандирдан офтоби нон чиқади — офтоб чиқади. Ана тимқора сочини занжир қилиб ўрган навниҳол, гўзал ўзбек қизи тандирга ўтин ташлаяпти. Ҳовлиларда ишкомларда саватдай-саватдай бўлиб узумлар осилиб ётибди. Боғларда мевалар ғарқ… Эй-эй, Шарапов, сенмисан оғайни!? Кўришмаганимизга ҳам анча бўлди. У-ҳув, ўзгармабсан-а. Юртинг чиндан ҳам эртакдагидай гўзал экан, биродар. Эй, бу зоғора нон-ку. Раҳмат оғайни, унутмабсан-а… Шу нонни соғинганимни қаердан билдинг, Шарапов.\nБемор генералнинг хаёли улоқди. Ҳамшира томирига укол урди. Укол таъсир қилмади. Чол яна алмойи-жалмойи гапириб алаҳсий бошлади:\n— Шарапов, доим бир гапни кўп гапирасан: “Бир бурда нонга одамнинг қорни тўяди…” — дейсан. Ҳақ айтасан. Мана бир бурда нонга қорним тўйди-ку. Лекин… Одамзод нега шуни тушуниб етмайди? Нега одамзод бир бурда нонга қорни тўйса ҳам очкўзлик билан бир-бирини ғажийди. Уруш қилади, Шарапов?! Агар буни тушунганда эди ер юзи тинч бўларди, ер юзида уруш бўлмас эди… Сен билган оддий гапни бугун бутун дунё тушунишини истайман, Шарапов.\nАлигарх титраб-қақшаб турарди. Генералнинг сўниқ чеҳрасида туйқус майин табассум ёйилди. Енгил нафас олиб:\n— Бир бурда нон… Бир бурда нон ҳаммамизга етади, — деди ҳорғин ва титроқли овозда.\nАввалги мақолаСпорт иншоотига паспорт олмоқчимисиз?\nКейинги мақолаТуризм соҳасида тадбиркорлар уюшмаси ташкил этилди


Қозоғистон жанубидаги Қапшағай шаҳрида икки “Тез ëрдам” ҳайдовчиси коронавирус инфекцияси ҳақида сохта хабар тарқатганликда айбланиб¸ ҳибсга олинди.\nҚозоғистон полицияси 30 январь куни расмий сайтида эълон қилган бу хабарда¸ ҳибсга олинганлар шахси очиқланмаган.\nҚўлга олинганларга WhatsApp мессенжери орқали “қасддан сохта маълумот тарқатиш” айби қўйилган.\nПолиция баëнотида ëзилишича¸ ҳибсга олинганлар 29 январь куни WhatsApp орқали Қапшағай касалхонасига икки одамнинг коронавирус симптомлари билан олиб келингани ҳақида хабар тарқатган; текширилганда¸ бу хабар сохта бўлиб чиққан.\nҚозоғистон қонунчилиги сохта маълумот тарқатиш учун бир йилгача қамоқ жазоси беришни кўзда тутади.\nХитойда коронавирус инфекцияси тарқалиши ортидан Қозоғистон ҳукумати хитойликларга виза бериш ва Хитой билан борди-келдини вақтинча тўхтатиб қўйди.\nҲозирча Қозоғистонда коронавирусга чалинган бирор одам расман рўйхатга олинмаган. Айни пайтда Хитойдан келган 35 нафар одам нафас йўллари инфекцияси ташхиси билан карантинга олинган.\nСоғлиқни сақлаш вазирлиги¸ карантин қилинганлардан қўшимча лаборатория тестлари олинганини билдирди.


Ўзбекистон Омбудсмани: Маҳкумлар ва эҳтиёт чораси сифатида қамоққа олинган шахслардан тушаётган мурожаатлар сони ошиб бораётгани Омбудсманнинг мазкур йўналишдаги фаолияти муҳимлигидан далолат беради - Тошкент вилояти кенгаши\nЎзбекистон Республикаси Олий Мажлисининг Инсон ҳуқуқлари бўйича вакили (Омбудсман) 2017 йилда Қорақалпоғистон Республикаси, Тошкент ва Навоий вилоятларидаги олтита жазони ижро этиш муассасасида маҳкумлар ҳамда эҳтиёт чораси сифатида қамоққа олинган шахсларнинг ҳуқуқларини таъминлаш бўйича комплекс назорат олиб борди.\n800 дан ортиқ маҳкумлар билан учрашув ва суҳбатлар ўтказилди. Уларнинг шарт-шароитлари, тиббий хизматдан қандай фойдаланаётгани, муассасаларда меҳнатни ташкил қилиш, умумий таълим, тарбиявий ва маънавий-маърифий ишлар самарадорлиги ўрганилди.\nМаҳкумлар ва эҳтиёт чораси сифатида қамоққа олинган шахслардан тушаётган мурожаатлар сони ошиб бораётгани Омбудсманнинг мазкур йўналишдаги фаолияти муҳимлигидан далолат беради. Мисол учун, 2015 йилда бундай мурожаатлар сони 147 та бўлган бўлса, 2016 йилда 211 тани ташкил этди. 2017 йилда бу кўрсаткич 2,5 баробар кўпайиб, 557 тага етди.\nАвтор: кўрсатилмаган / Манба: Норгул Абдураимова, ЎзА / Кўришлар: 180


Ўзбекистон - Германия: сиёсий ўзаро ишонч ўзаро муносабатларни мустаҳкамлаш учун асос бўлиб хизмат қилмоқда\nСуҳбат давомида икки мамлакат ўртасидаги ҳамкорликнинг бугунги ҳолати ва уни ривожлантириш истиқболлари муҳокама этилди.\n— Германия Ўзбекистоннинг муҳим ҳамкори ҳисобланади, — деди Олий Мажлис Сенати Раиси Танзила Нарбаева. — Ўзбекистон Президенти Шавкат Мирзиёевнинг Германия Федератив Республикасига, шунингдек Германия Федератив Республикаси Президенти Франк-Вальтер Штайнмайернинг мамлакатимизга расмий ташрифлари мамлакатимиз ташқи сиёсий ҳаётида муҳим воқеа бўлди. Коронавирус пандемиясига қарамай, икки давлат ўртасида савдо-иқтисодий, сиёсий, ижтимоий-маданий муносабатлар йўлга қўйилди. Парламентлараро муносабатлар ҳам ривожланмоқда, бироқ имкониятлардан тўлиқ фойдаланилмаяпти. Барча йўналишларда халқаро шартномаларни тезроқ ратификация қилишда муҳим роль ўйнайдиган алоқаларни мустаҳкамлаш зарур. Давлатимиз раҳбарининг яқинда қабул қилинган “2020-2023 йилларда Қорақалпоғистон Республикасини комплекс ижтимоий-иқтисодий ривожлантириш чора-тадбирлари тўғрисида”ги қарори билан ҳар бир ҳудудни ривожлантириш дастури тасдиқланди. Биз Қорақалпоғистонга хорижий инвестицияларни жалб қилишдан манфаатдормиз. Шунинг учун биз\n20-25 декабрь кунлари хорижий мамлакатлардаги, шу жумладан сизнинг мамлакатингиздаги элчиларни Қорақалпоғистонга ташриф буюришга зарур чоралар-тадбирларни ишлаб чиқиш мақсадида таклиф қилдик. Германиянинг Қорақалпоғистон ҳудудларини ривожлантириш масалаларини ишлаб чиқишда иштирок этиши биз учун жуда муҳимдир, чунки бу йўналишда бир нечта лойиҳаларни амалга ошириш режалаштирилган.\nГермания кўп йиллар давомида энг ишончли ва синалган ҳамкорлардан бири бўлиб келгани қайд этилди. Икки томонлама муносабатлар мустаҳкам пойдеворга асосланган ва анъанага кўра ишонч хусусиятига эга. Икки республика ўртасида дипломатик алоқалар ўрнатилгандан бери сиёсий, иқтисодий ва маданий-гуманитар мулоқотларни мустаҳкамлашга қаратилган улкан ишлар амалга оширилди.\nСўнгги йилларда кўплаб соҳаларда ҳамкорлик сезиларли даражада фаоллашди. Давлатлар ўртасида ўрнатилган сиёсий ўзаро ишонч ҳамкорлик\nва ўзаро муносабатларни мустаҳкамлаш учун асос бўлиб хизмат қилмоқда.\n— Мамлакатларимиз ўртасида кўплаб соҳаларда, шу жумладан Германияга йигирилган пахта ипини экспорт қилиш, шунингдек етказиб бериш ҳажмини янада ошириш учун зарур ахборот тезкор алмашуви бўйича ҳамкорлик йўлга қўйилган, - деди Германия Федератив Республикасининг Фавқулодда ва Мухтор Элчиси Гюнтер Лео Оверфельд. Бундан ташқари, Германия ҳамкорлик доирасида пандемия шароитида соғлиқни сақлаш ва бошқа соҳаларни ривожлантиришга 180 млн. евро икки йилга ажратган. 2021 йилнинг иккинчи ярмида Термизда ҳам мамлакатимиз ҳамшираларини, ҳам Афғонистон ҳамшираларини ўқитиш ва уларнинг малакасини ошириш бўйича ўқув марказини очиш режалаштирилган. Шунингдек, навбатдаги лойиҳа доирасида давлат бошқаруви, шу жумладан хотин-қизларнинг давлат бошқарувидаги ролини кучайтириш учун 10 млн. евро ажратилади.\nУчрашувда пахта терими кампаниясида Ўзбекистон эришган ютуқлари қайд этилди. Бугунги кунда мажбурий меҳнат номақбул ҳисобланади ва қўлланилмайди. Бундан ташқари, қонунчилик даражасида кўрилаётган чоралар мажбурий меҳнатга бутунлай барҳам беришга хизмат қилади. Савдо-иқтисодий шериклик икки мамлакат ўртасидаги ўзаро алоқаларнинг муҳим йўналишларидан бири ҳисобланади. Учрашувда Европа Иттифоқи бозорларига тўқимачилик маҳсулотининг экспорт қилинишини кенгайтириш масаласи кўриб чиқилди.\nТомонлар муносабатларни мустаҳкамлаш ва яқин ҳамкорликни йўлга қўйишга келишиб олди.


«Сен бизнинг биродаримизсан» - ФҚБ ходимлари Трамп ҳайдаган раҳбарларини қўллаб-қувватлашмоқда\n11:20 / 04.07.2017\nАҚШ Федерал Қидирув Бюроси ходимлари собиқ раҳбарлари Жеймс Комини қўллаб-қувватлашнинг ўзига хос йўлини топишди.\nТашкилотнинг бир неча ходими улар учун уюштирилган оила кунида #Comeyismyhomey ҳэштеги туширилган футболкада келишган. Бу «Коми, сен менинг биродаримсан», деган маънони билдиради. АҚШнинг энг обрўли ташкилоти ходимлари шу йўл билан собиқ раҳбарларини қўллаб-қувватлашди.\nТвиттерда бу ҳэштег оммалашиб кетди, кўпчилик Коми ҳақида илиқ фикрларини билдирмоқда. Ижтимоий тармоқда тарқалган расмларда кўринадики, МҚБнинг 12 нафар ходими шу кийимни кийишган. Кийимларда ҳам Комидан иқтибос ва уни қўллайдиган сўзлар ёзилган.\nFBI'нинг аёл ходимларидан бири Комининг машҳур «Биз инсонларга яхшилик қилиш учун танланганмиз», деган ёзувини ўз кийимига тушириб олган.\nАҚШнинг бошқа ҳудудларида ҳам аллақачон юқоридаги ҳэштегда ёзилган сўзлар битилган футболкалар тарқалди ва кўпчилик Комининг бекорга кетганини таъкидламоқда. http://Amazon.com сайтида бундай футболкаларни 20 доллардан сотиб олиш мумкин.\nЭслатиб ўтамиз, Трамп Комини май ойида ўз вазифасидан озод қилганди. Коми Трампнинг Россия билан алоқаларини текшираётган эди ва кўпчиликнинг фикрича, айнан мана шу унинг истеъфосига сабаб бўлган.\nЖеймс Коми Доналд Трамп


18:34 04.02.2021 (Янгиланган 18:49 04.02.2021)\nДастлабки маълумотларга кўра, кўп қаватли бинонинг учинчи қаватида газ балони портлаган. Натижада икки киши турли даражадаги тан жароҳатларини олган.\nТОШКЕНТ, 4 фев — Sputnik. Бухоро шаҳридаги янги қурилган уйларнинг бирида газ баллони портлади.\nФавқулодда вазиятлар вазирлиги хабарига кўра, портлаш бугун соат 17:50 да шаҳардаги Ислом Каримов кўчасида жойлашган қурилаётган саккиз қаватли бинода содир бўлган.\nДастлабки маълумотларга кўра, кўп қаватли бинонинг учинчи қаватида газ балони портлаган. Натижада икки киши турли даражадаги тан жароҳатларини олган. Ҳалок бўлганлар ҳақидаги маълумот ҳозирча келиб тушмаган.\nҲозир воқеа жойида ФВВ ҳудудий бошқармаси қутқарувчилари иш олиб бормоқда.\nХабарда ўрганиш якунлари бўйича батафсил ахборот берилиши қўшимча қилинган.\nБухорода газ портлаши, газ портлаши, Бухоро


Сайёрамиз муайян мақсад билан яратилганми? | Bible Questions Answered\nТИЛИДА ЎҚИШ адангме аймара албан амхар арабча арман африкаанс бикол бислама болгар венгер венда вьетнам га грек грузин гуарани дат занде зулу иврит игбо илоки инглиз индонез исланд испан итальян йоруба каонде каталан кечуа (Аякучо) кечуа (Боливия) кикуйю килуба кимбунду киньяруанда кирунди кисонге конго корейс коса креол (Гаити) крио лингала литва лози луганда луо майя македон малагаси мальта монгол море мьянма нгаубере ндебеле немис непал нзема нидерланд норвег ньянека оромо осетин пангасинан папьяменто (Аруба) папьяменто (Кюрасао) поляк португал румин рус санго себуан сепеди серб серб (лотин ёзувида) сесото (Лесото) сингал словак словен сранан-тонго суахили суахили (Конго) тагал тай тви тиграй тотор тсвана тсонга тумбука турк украин умбунду фин форс француз хилигайнон хитой (путунхуа, анъанавий) хитой (путунхуа, соддалаштирилган) хорват чех чилуба читонга чичева чичемба швед шона эве эстон эфик япон ўзбекча қирғиз қозоқ\nСайёрамиз муайян мақсад билан яратилганми?\nАллоҳнинг нияти бўйича, ер одамзоднинг бахтли яшаши учун ажойиб бир уй бўлиши керак эди\nСайёрамиз кўпчилик яшаши учун бекаму кўст қилиб яратилган. Сайёрамизда ҳаёт учун зарур бўлган сув серобдир. Агар ер ўқи қиялиги, ер айланиши ва орбитаси бошқача бўлганида, денгизлар музлаб қоларди ёки қайнаб кетарди. Шунингдек, ернинг атмосфераси ва магнит майдони ерни коинотдаги ҳалокатли радиациядан ҳимоя қилади. Ер юзидаги ўсимлик ва ҳайвонот оламининг кўплиги ва хилма-хиллиги ҳайратда қолдиради. Натижада, кўп одамлар сайёрамиз муайян мақсадда яратилган, деган хулосага келишяпти (Ишаё 45:18- оятни ўқинг).\nАммо сиз: «Азоб-уқубатлар ва адолатсизлик ўша мақсадга кирганми?» — деб қизиқишингиз мумкин (Қонунлар 32:4-, 5- оятларни ўқинг).\nПарвардигорнинг ер юзига нисбатан нияти амалга ошадими?\nЕр юзи Яратувчини севадиган ва бир-бирини ҳурмат қиладиган одамларнинг бахтли яшаши учун барпо этилган эди. Шундай экан, ўсимлик ёки ҳайвонот оламидан фарқли равишда одамлар юксакроқ бир мақсад билан яратилган эди. Тангримиз ким эканини тушуниб, Унинг севги ҳамда одиллигига тан бериб, Унга тақлид қила оламиз (Воиз 12:13; Михо 6:8- оятларни ўқинг).\nТангримиз ўз мақсадини амалга оширади. Шунинг учун, У азоб-уқубатлар ва адолатсизликка чек қўяди. Шундагина сайёрамиз одамлар чиндан ҳам тинч ва бахтли ҳаёт кечиришлари учун ажойиб бир уйга айланади (Забур 36:11, 29; Матто 5:5; Ишаё 55:11- оятларни ўқинг).\nИсо пайғамбар келажакда нима иш қилади?\nМуқаддас Китоб чиндан ҳам Худонинг Каломими?\nОсмонга ким боради ва нимага?


Бу - иллюстратив сурат - мақоладаги чақалоқларга алоқаси йўқ.\nАндижон вилоят, Пахтаобод туман марказий касалхонаси жонлантириш бўлимида қолаëтган 37 кунлик Абдулазиз Исомиддинов, яқинларига кўра¸ чақалоққа тегишли профессионал тиббий ёрдам кўрсатилмагани учун ҳозирда комада қолмоқда.\nОзодликка мурожаат қилган навоийлик Нодира Боймиродова эса, саратон ташхиси қўйилган 66 яшар отаси 4 август куни Навоий шаҳар касалхонасига олиб борилганда¸ нафас олишга ëрдам берувчи кислород ëстиқчасида кислород йўқлиги оқибатида ўлганини билдирди.\nБир-биридан мустақил икки ўзбекистонлик оиладан бу икки хабар Озодликка 23 августда келди.\nПахтаобод туғруқхонаси врачлари Абдулазизга чақалоқларда бош мия гематомаси асоратларини бартараф қилувчи К витамини берилмаганини эътироф этди ва бунинг сабабини таъминотдаги узилиш билан изоҳлади.\nНавоийлик врач эса, врач¸ “кислород бўлганда ҳам¸ унга ëрдам бермас эди”¸ деди.\nСоғлиқни сақлаш вазирлигидан марказий касалхоналарда ҳаëт-мамот учун зарур дори-препаратлар тақчиллигига оид бу иддаоларга изоҳ олишнинг имкони бўлмади.\nПахтаободдаги чақалоқлар ўлими ва кома\n23 август куни Озодлик билан гаплашган пахтаободлик Зиëдбек Зайнобиддинов 17 июль куни туғилган жияни Абдулазиз Исомиддиновнинг ҳозирда туман марказий касалхонасининг болалар жонлантириш бўлимида комада қолаëтганини билдирди.\nУнинг айтишича¸ касаллик варақасида чақалоқнинг соғлом туғилгани қайд этилган ва бир неча кундан сўнг уйига чиқарилган.\nАммо хос суҳбатда врачларнинг тахмин қилиб айтишича¸ Абдулазиз бош мия гематомаси (туғруқ жараёнида бош миянинг механик шикастланиши) билан туғилган¸ кўзида сарғайиш аломатлари бўлишига қарамай¸ унга тегишли муолажа кўрсатилмагани боис¸ уйда қон кетиш бошланган.\nЧақалоқ яқинлари ўзларининг туғруқхона врачлари билан хос суҳбати ëзилган аудиони Озодликка тақдим этди.\nУнда туғруқхона врачлари ва ҳамширалари Абдулазизга чақалоқларда бош мия гематомаси асоратларини бартараф қилувчи К витамини берилмаганини эътироф этди ва бунинг сабабини таъминотдаги узилиш билан изоҳлади.\n“Бола июлда туғилган бўлса¸ июндан бери бизга К витамини келмаяпти – журналларимизни кўтариб кўришингиз мумкин. Буни бизга давлат бериши керак. Йўриқномада туғилган чақалоқларнинг ҳаммасига витамин Кни укол қилиш кераклиги ëзилган¸ лекин у сотувда ҳам йўқ¸ давлат ҳам етказиб бермаяпти. Реанимацияда балки бордир¸ лекин бизда йўқ¸ ҳозир ҳам йўқ¸ бугун туғилганларга ҳам берилмаяпти”¸ дейди боланинг нега комага тушгани бўйича изоҳ талаб қилган яқинларига Пахтаобод касалхонаси врач ва ҳамширалари. (Аудиоёзув Озодликда бор)\nЧақалоқлар ҳаëт-мамоти учун муҳим бўлган К витаминининг берилмаëтгани ҳақида талабнома ëзилганини айтган тиббиëт ходимлари Озодликка юборилган суҳбат аудиоëзувида¸ касалхонада бундан ҳам муҳимроқ дори-дармонлар йўқлигини айтади.\n“Витамин Кни қўйиб туринг¸ ҳозир операция қиламан десам¸ наркоз йўқ! Ҳозир бизда наркоз йўқ! Экстренний вазият бўлса¸ биз нима қиламиз! Ҳозир туғруққа келган аëлда қон кетиш бошланса¸ наркотик йўқ¸ одам болевой шокдан ўлиб қолиши мумкин. Биз нима қилайлик таъминламаëтган бўлса? Бошимизни кундага қўйиб¸ уни қилиб¸ буни қилиб¸ вазиятдан чиқаяпмиз. Ҳамма келиб дўхтирни тепкилайди! Биз ҳам тупоймасмиз¸ эрталабки 8 да келиб¸ эртаси кечки пайтгача ишлаймиз. Таъминот бўлсаю¸ биз қилмаëтган бўлсак¸ унда айбласангиз майли! Таъминот йўқку!”¸ дейди Озодликка тақдим этилган аудиоëзувда гапирган пахтаободлик врачлардан бири.\nБолалар реанимациясида ҳушсиз қолаëтган 37 кунлик Абдулазизнинг яқинлари¸ қон сўрилишига ëрдам берувчи Албумин препаратини топиб келиш ўзларига буюрилгани ва ҳозирда уни Тошкентдан қидиришаëтганларини айтади.\n- Бу дори боланинг весига қараб қилинар экан. Бола 5 кг болса 50 гр укол қилинар экан. Бизнинг боламиз 4.3 кг¸ унга 50 гр қилиниши керак экан. Лекин вилоят қон қуйиш марказида 50 граммлик бу доридан йўқ экан¸ шунга 100 гр олишга мажбур эканмиз. 100 гр 32 0000 сўм экан. Қаранг¸ бизга қанча зарар! Бу дорини мажбурлаб сотишга кирмайдими ? Уни олишга қурби етган бор¸ етмаган бор! Етмаганларнинг боласи бундай ҳолатда ўлиб кетаверар эканда!¸ дейди Абдулазизнинг тоғаси Зиëдбек Зайнобиддинов.\nБир неча кундан бери Пахтаобод касалхонасининг болалар жонлантириш бўлими остонасидан узоққа кетмаëтганини таъкидлаган Зайнобиддинов¸ 22 август куни бу ерда икки чақалоқнинг ўлганига ўзи гувоҳ бўлганини айтади. Озодлик ихтиёрида бу иддаони тасдиқловчи расмий маълумот йўқ.\nОзодлик Пахтаобод туман марказий касалхонаси маъмуриятидан туғруқхона ва жонлантириш бўлимларида чақалоқлар ҳаëт-мамоти учун зарур дори воситаларининг йўқлиги ҳақидаги врачлар баëноти ва бемор яқинлари гапларига изоҳ сўради.\nКасалхона бошлиқларидан бири¸ “бизда ҳаммаëқ бор¸ давлат ҳаммасини бераяпти”¸деган гапни қайта-қайта таъкидлади.\nАйни пайтда Озодлик билан ўзини таништирмай гаплашган маъмур¸ тиббий таъминотда муаммо бўлмаса¸ нима учун чақалоқлар ҳаëти учун белгиловчи бўлган препаратнинг берилмаëтгани¸ бир куннинг ўзида икки чақалоқнинг ўлганига оид иддаони изоҳлашни истамади. Айни пайтда бу гапни инкор ҳам этмади.\nБу саволларга ярим соатдан сўнг ўрганиб¸ жавоб бераман¸ деган касалхона маъмурияти вакили¸ кейинги қўнғироқларга жавоб бермади.\nНавоий шаҳар касалхонасидаги ўлим\n23 август куни Озодликка мурожаат қилган навоийлик Нодира Боймиродова шаҳар марказий касалхонасида 66 яшар отасининг врачлар нопрофессионаллиги ва зарур тиббий жиҳозлар бўлмагани боис ўлганини айтди.\n- 40 йил Навоий кон металлургия комбинатида ишлаган отам¸ Кунузоқ Боймиродовга шу йил 17 июль куни лимфа саратони (лимфома Ходжкина) ташхиси қўйилди. 22 июль кунги биринчи химиотерапиядан сўнг унинг аҳволи оғирлашди. 2-4 август кунлари иситмаси кўтарилиб¸ нафас олиши қийинлашиб¸ қон босими ошиб кетди¸ танасига тошма тошди. 4 август¸ якшанба куни “Тез ëрдам” чақирсак¸ келиб анальгин-димедрол укол қилиб кетди!!! Отамнинг аҳволи оғирлашаверганидан кейин¸ яна “Тез ëрдам” чақирдик. Келган бригадада на носилка¸ на каталкаси бор эди – оғир аҳволдаги отам 3- қаватдан ўзи пастга тушишга мажбур бўлди! Навоий шаҳар касалхонаси навбатчи врачи отамни¸ “ўладиган аҳволда эмас¸ менинг касалим эмас”¸ деб қабул қилишдан бош тортди. Отамнинг нафас олиши оғирлашавергандан кейин¸ врачлардан унга кислород беришни сўрадик. Аввалига йўқ дейишди¸ кейин олиб келишса¸ у ишламайдиган бўлиб чиқти. Бутун бошли шаҳар марказий касалхонасида на биринчи тиббий ëрдам беришга қодир врач¸ на керакли тиббий ускуна йўқ эди! Бир соат ичида отам жон берди.\nМарҳумнинг Москвада яшаëтган қизи Нодира Боймиродованинг айтишича¸ отасининг бу қадар тезликда ўлишига¸ россиялик врачлар фикрича¸ унга нотўғри қилинган анальгин-димедрол уколи келтириб чиқарган интоксикация сабаб бўлган.\n- Бир инсон умр бўйи оғир меҳнат қилди¸ давлатга муттасил солиқ тўлади¸ умрининг охирида унга битта кислород ëстиқчаси¸ кислород барокамерасини ҳам раво кўришмади! Навоий касалхонасида бор бўлган бу нарсаларни¸ врачлар отамга ишлатишни исташмади. Врачлар¸ айбини тан олмаяпти¸ кислород берганимизда ҳам барибир ўларди¸ деган гапни уялмай-нетмай такрорлашаяпти¸ дейди Нодира Боймиродова Озодлик билан суҳбатда.\nАйтилишича¸ марҳум яқинлари ўлим сабабларини текширишни сўраб прокуратурага мурожаат қилган ва ҳозирда бу ўлим юзасидан ихтисослашган прокуратура мутахассислари терговга қадар суриштирув олиб бормоқда.\nНавоий шаҳар марказий касалхонасининг Кунузоқ Боймиродов ўлими тафсилотидан хабардор врачи Озодлик саволларига жавоб бераркан, марҳумнинг яқинлари гапларини рад қилишга уринди¸ хусусан¸ касалхонада "ҳамма дори ва тиббий ускунлар мавжудлиги ва уларнинг рисоладагидай ишлаëтганини" билдирди.\nНафас олиши оғирлашган беморга тегишли ëрдам кўрстилмагани¸ хусусан¸ кислород ëстиқчасида кислород бўлмаганини инкор қилмаган бу врач¸ “кислород бўлганда ҳам¸ унга ëрдам бермас эди”¸ деган гап билан чекланди.\nОзодлик Ўзбекистон Соғлқини сақлаш вазирлигига Пахтаобод марказий касалхонасида она ва бола ҳаëти учун зарур дориларнинг йўқлиги¸ Навоийда эса¸ кислород ëстиқчасининг носозлиги боис юз берган ўлим юзасидан изоҳ беришни сўраб мурожаат қилди.\nВазирлик расмийси¸ ҳар иккала ҳолат уларни алоҳида ўрганиб чиқишни талаб қилиши боис¸ Озодлик сўровига ҳозирча жавоб бера олмаслигини билдирди.\nАйни пайтда бу расмий¸ Ўзбекистондаги чақалоқлар ўлими бўйича сўнгги статистик маълумотларни тақдим этишни ҳам истамади.


Ироқ Бошқарув Кенгаши аъзолари АҚШ маъмуриятининг Саддам Ҳусайнга уруш асири мақомини берганидан норозилик билдирмоқдалар.\nУлар “Саддам Ҳусайн жиноятчи ва у шу асосда жавобгарликка тортилиши керак”лигини айтишмоқда.\nАммо АҚШ расмийларига кўра, Саддам Ҳусайн собиқ режим Армиясининг бош қўмондони бўлгани туфайли, унга уруш асири мақоми берилган. Айтилишича, Саддам Ҳусайн Женева Конвенциясида белгиланган барча ҳуқуқлар билан таъминланган ва у уруш жиноятлари содир қилганлик айбловлари юзасидан суд қилинади.\nАйни пайтда, АҚШ ҳарбийлари Тикрит шаҳрида Ироқ полиция ходимларидан икки кишини отиб ўлдирдилар. Хабарларга кўра, АҚШ ҳарбийлари оилавий жанжални тўхтатиш учун бир уйга боришганида, у ерда бир неча шахс ўртасида отишма бўлаëтганини кўрганлар. Америка аскарларига таслим бўлишни хоҳламагани оқибатида ўлдирилган икки шахснинг полиция ходимлари экани аниқланган.


52 ўзбек ёнган автобус эгасига ҳукм...\n13.08.2019 23:05 0 2754\nТуркистон вилояти Сариоғоч туман суди 52 ўзбекистонлик ёниб кетган автобус эгаси Ордухон Мехтиевни 3 йилга озодликдан маҳрум қилган.\nСудья жабрланувчи томоннинг талабини қисман қондирган ва Қозоғистоннинг 46 ёшли фуқаросини "техник носоз транспорт воситасини эксплуатация қилган" деб топган. Мехтиев муддатни колонияда ўтказади. Суд ҳукми ҳали қонуний кучга киргани йўқ.\nСудда Мехтиев ўзига қўйилган айбловга норози эканини билдирган.\n2018 йил 18 январда Оқтўба вилояти яқинидаги Чимкент - Самара трассасида Ўзбекистон фуқаролари бўлган йўловчи автобуси ёниб кетган. Автобусдаги 57 кишидан 52 таси (барчаси ўзбекистонлик) ёниб ҳалок бўлган, 2 йўловчи ва 3 ҳайдовчи омон қолган.\nНоябрдаги судда автобус ҳайдовчилари 5 йил озодликдан ва 7 йил машина бошқаришдан маҳрум бўлган. "Азия транзит сервис" транспорт компанияси таъсисчи 3,5 йилга қамалган.\nТергов пайтида автобус эгаси Ордухон Мехтиевнинг йўловчи ташиш учун лицензияси йўқлиги аниқланган. Бундан ташқари, унинг автобуси мажбурий техник кўрикдан охирги марта 2015 йилда ўтган.\nФожиадан кейин Мехтиев Ўзбекистонда яшириниб юрган ва халқаро қидирувга берилган. 2018 йил 1 декабрда уни Ўзбекистон орган ходимлари ушлаб, қўшни мамлакатга топширган.\nЙТҲ Қозоғистон Самара - Чимкент Оқтўба Оқтўба фожиаси 52 ўзбек


Қирғизистон божхона хизмати раҳбарининг собиқ ўринбосари коррупция схемаларини ташкил қилганлиги учун жаримага тортилди\nБишкек шаҳрининг Первомайский туман суди Давлат божхона хизмати раисининг собиқ ўринбосари Раимбек Матраимовни айбдор деб топди ва 260 минг сом (3 минг доллар) миқдорида жаримага тортди. У коррупцияда айбланган (Жиноят кодексининг 319-моддаси 1-қисми). Суд ўз қарорини битта мажлисда чиқарди.\n«Биринчи февраль туман судининг 11 февралдаги ҳукми билан Матраимов Раимбек Исмайилович Қирғизистон Республикаси Жиноят кодексининг 319-моддаси 1-қисмида назарда тутилган жиноятни содир этганликда айбдор деб топилди, у ҳамкорлик тўғрисидаги шартнома асосида суд ҳукми билан озодликдан маҳрум этилди. 2600 ҳисобланган кўрсаткичлар миқдорида жарима, яъни давлатнинг 260 минг сомлик даромади», — дея хабар беради маҳаллий оммавий ахборот воситалари.\nШунингдек, суд ҳибсни унинг мулкидан олиб ташлади: Бишкек ва Ўшдаги квартиралар, Иссиқкўл вилоятидаги коттеж, Lexus 460 автомобили ва банкдаги ҳисоб рақамлари.\nРаимбек Матраимовнинг ўзи айбига иқрор бўлган ва терговда ўз ихтиёри билан шартнома тузганлигини айтган. Прокуратура ушбу қарорни у илгари давлатга 2 миллиард сом (23,6 миллион доллар) тўлаганлиги билан асосланиб, уни 260 минг сом жаримага тортишни сўраган.\n“Раимбек Матраимов Жануби-Ғарбий ва Шимолий-Шарқий божхона бошлиқлари Нурлан Ражабалиев ва Абдибаҳаб Боронбоевга қарши кўрсатма берганлиги сабабли, уларга» Коррупция «моддаси бўйича жиноят содир этганликда гумон қилинганлиги тўғрисида хабар берилди. Ишлар судларга юборилди ва ҳамкорлик шартномасининг барча шартлари бажарилди. Матраимов жиноий ишни тергов қилишга фаол ҳисса қўшди», деди прокурор.\nҲукм эълон қилингандан сўнг, Матраимов ўзининг ёрдамчилари ва тансоқчилари қуршовида журналистлар учун изоҳ беришдан бош тортиб, суд биносидан чиқиб кетди.\nМатраимов давлатга 23,6 миллион долларлик зарарни қоплади.\nРаимбек Матраимовнинг номи Қирғизистон божхона органларидаги амалдаги коррупция схемалари тўғрисида Озодлик радиоси қирғиз хизмати, Kloop нашри ва Коррупция ва уюшган жиноятчиликни ўрганиш маркази (OCCRP) томонидан ўтказилган қатор қўшма журналистик текширувларда тилга олинган. У 2020 йил 20 октябрь куни Миллий хавфсизлик давлат қўмитаси ходимлари томонидан божхонадаги коррупция фактлари бўйича судгача бўлган суд иши доирасида ҳибсга олинган, аммо шу куннинг ўзида суд уни яшаб турган ҳудудини тарк этмаслик тўғрисида қарор чиқарган. Собиқ амалдор терговга 2 миллиард сомга тенг бўлган давлатга етказилган зарарни қоплашга тайёрлигини билдирди.\nТекширувлар нашр этилгандан сўнг Раимбек Матраимов, унинг укаси, Қирғизистон парламенти депутати Искендер Матраимов, уларнинг хотинлари, шунингдек, Исмоил ота оилавий хайрия жамғармаси «Озодлик» радиоси, журналист Али Тўхтакунов ва “Kloop” нашрига қарши даъво қўзғади. Искендер Матраимов интервьюсида тергов материаллари уларнинг обрўсига путур етказиш мақсадида эълон қилинганлигини айтди. Кейинчалик, даъвогарлар 24.кг га бўлган моддий даъволарини қайтариб олишди.\nАҚШ уни Магнитский глобал рўйхатига киритди. АҚШ Ғазначилигига кўра, рўйхатга олинган шахсларнинг барча мол-мулки ва уларнинг АҚШдаги турли хил активлардаги ёки АҚШ жисмоний шахслари ёки ташкилотлари эгалик қиладиган ёки улар томонидан назорат қилинадиган манфаатлари тўхтатилади.


Озиш учун ҳафтасига 3 дақиқа кифоя - Uzbegim | Uzbegim\nМай ойида “New York Times”да атиги 7 дақиқа машқ қилиш қоматни асрашга кифоя бўлиши илмий жиҳатдан исботланган мақола чоп этилганди.\nТажриба қатнашчилари лабораторияга ҳафтасига уч марта келишарди. Ҳар бир машғулот велотренажёрдаги учта қизғин “заезд”дан иборат бўлиб, ҳар бири 20 сония давом этарди. “Заездлар” орасида икки дақиқали танаффус қилинди. Шу тариқа тажриба қатнашчилари ҳафтасига умумий ҳисобда уч дақиқа педаль айлантиришди.


Тошкентда мудҳиш ЙТҲ: икки киши ҳалок бўлди\n13:01 / 08.06.2019\nКеча, 7 июнь куни соат тахминан 22:10ларда Мирзо Улуғбек туманидаги Тошкент ҳалқа автомобиль йўлида («CRAFERS» заводи) йўл-транспорт ҳодисаси содир бўлди.\nПойтахт ИИББ хабарига кўра, пиёда, 22 ёшли Г.И. йўлни белгиланмаган жойдан, пиёдалар ўтиш йўлагидан 25 метр нарида кесиб ўтаётган бўлган. «Ласетти» енгил автомашинаси ҳайдовчиси, 41 ёшли Х.Х. пиёдани уриб кетган. Шундан сўнг у бошқарувни йўқотиб, «Кобальт» (ҳайдовчиси 49 ёшли Ю.А.) автомобили билан тўқнашган. «Ласетти» уриб кетиши оқибатида пиёда 39 ёшли К.Д. бошқарувида бўлган «Shacman» юк машинаси остида қолган.\nХабарда айтилишича, ЙТҲ туфайли пиёда Г.И. ва «Ласетти» автомобили йўловчиси 38 ёшли О.М. воқеа жойида ҳалок бўлган. «Кобальт» йўловчиси, 23 ёшли Ю.А. тан жароҳатлари билан шифохонага олиб кетилди. «Ласетти» автомобили ҳайдовчисига тиббий ёрдам амбулатор шароитда кўрсатилди, шундан кейин у касалхонадан чиқарилди.\n«Ҳурматли ҳайдовчилар ва пиёдалар! Йўл ҳаракати қоидаларига риоя қилинг! Ёдингизда бўлсин: битта нотўғри қадам сизнинг ва йўл ҳаракати бошқа қатнашчиларининг умрига зомин бўлиши мумкин», - дейилади хабарда.\n17:33 / 24.08.2019\nИккита вилоятда инсон ўлими билан тугаган йўл-транспорт ҳодисалари сони ортди


Газета Норма маслахатчи / 2014 год / № 22 / Жамоат сектори\nНодавлат нотижорат ташкилотларининг (бундан кейин – ННТ) Жамоат фонди (бундан кейин – Фонд) сингари ташкилий-ҳуқуқий шаклларини тугатиш масалалари қонун билан тартибга солиш бобида энг кўп тарқалган ва айни вақтда мураккаб масалалардан бири бўлиб қолмоқда. Юридик ва (ёки) жисмоний шахслар томонидан ихтиёрий мулкий бадаллар қўшиш асосида ташкил этилган, хайрия, ижтимоий, маданий, маърифий ёки бошқа ижтимоий фойдали мақсадларни кўзлайдиган, аъзолиги бўлмаган нодавлат нотижорат ташкилоти жамоат фонди деб эътироф этилади. Фонд миллий қонун ҳужжатлари билан тақиқланмаган ва Фонднинг уставида назарда тутилган мақсадларига мувофиқ келадиган бир ёки бир неча фаолият турини амалга ошириши мумкин.\nЖамоат фондларини тугатиш тартиби Фуқаролик кодекси (ФК), «Нодавлат нотижорат ташкилотлари тўғрисида»ги Қонун (14.04.1999 йилдаги 763-I-сон, бундан кейин – 763-I-сон Қонун) ва «Жамоат фондлари тўғрисида»ги Қонун (29.08.2003 йилдаги 527-II-сон, бундан кейин – 527-II-сон Қонун) билан тартибга солинади.\nФондларни тугатиш асосларининг рўйхати 527-II-сон Қонун 37-моддасининг иккинчи қисмида келтирилган, унда белгиланишича, Фонд қуйидаги ҳолларда тугатилиши мумкин:\nагар Фонднинг мол-мулки фонд ўз олдига қўйган мақсадларга эришиш ва вазифаларни амалга ошириш учун етарли бўлмаса, зарур мол-мулкни олиш эса эҳтимолдан йироқ бўлса;\nагар Фонд ўз олдига қўйган мақсадларга эришиш мумкин бўлмаса, мазкур мақсадларни эса зарур тарзда ўзгартириб бўлмаса;\n527-II-сон Қонун 37-моддасининг учинчи қисмига мувофиқ фондларни тугатиш, унинг асосидан қатъи назар, қонун ҳужжатларида назарда тутилган тартибда амалга оширилади. Бироқ ҳозирги пайтда ушбу таомилни тартибга соладиган меъёрий-ҳуқуқий ҳужжатлар мавжуд эмас. Аммо, фаолиятнинг қолган барча тармоқларида бўлганидек, шаклланган ҳуқуқни қўллаш амалиёти мавжуд, биз айни у ҳақда изчил баён этишга ҳаракат қиламиз. Мазкур мақолада биз Қонуннинг 37-моддаси иккинчи қисмида назарда тутилган биринчи асосни, яъни амалиётда энг кўп учрайдиган ҳодиса сифатида Фонд ўзининг устав мақсадларига эришганда уни тугатиш тартибини кўриб чиқамиз.\n527-II-сон Қонун 37-моддасининг биринчи қисмига кўра Фондни тугатиш фақат манфаатдор шахсларнинг аризасига асосан суднинг қарорига биноан амалга оширилади, улар Фондни тугатиш тўғрисидаги ариза билан судга мурожаат қила оладилар. Бунда меъёрий-ҳуқуқий ҳужжатларнинг бирортасида бундай шахсларнинг рўйхати белгиланмаган. Одатда Фондни тугатишдан манфаатдор шахслар Фонднинг муассислари ёки васийлик кенгаши ҳисобланади. Кўпинча айни бундай кенгаш тугатиш тўғрисида қарор қабул қилади. Васийлик кенгашининг асосий ваколатларидан бири – Фонднинг фаолияти ҳамда унинг қонун ҳужжатлари ва уставга, васийлик кенгашининг қарорларига мувофиқлиги устидан назорат қилиш. Ушбу функциядан келиб чиқилса, айни васийлик кенгаши олий бошқарув органи сифатида судга тугатиш тўғрисида ариза билан мурожаат этишга ваколатли эканлиги равшан бўлади. Тўғри, қонунга мувофиқ бошқа манфаатдор шахслар ҳам бундай ҳуқуққа эгалар, улар фуқаролардан бошлаб давлат органларига қадар жуда кенг тоифадан иборат бўлишлари мумкин. Бироқ устав мақсадлари ва вазифаларининг бажарилиши ва (ёки) уларга эришилиши тўғрисидаги реал ва тўлиқ ахборотга фақат Фонд органлари (биринчи навбатда васийлик кенгаши) ёки унинг муассислари, уларга устав билан берилиши мумкин бўлган ваколатларга боғлиқ ҳолда, эга бўлишлари мумкин.\nНАМУНАЛИ ҲАРАКАТ ДАСТУРИ\nБиринчи босқичда муассислар умумий йиғилиши ёки васийлик кенгашининг мажлисида устав мақсадлари ва вазифаларига эришилганлиги муносабати билан Фондни ихтиёрий тугатиш тўғрисида қарор қабул қилинади. Йиғилишнинг баённома қарори билан масалаларнинг қуйидаги намунавий рўйхати белгиланади:\n1. Тугатиш тўғрисидаги даъво аризасини судга бериш.\n2. Тугатиш комиссияси таркибини белгилаш ёки тугатувчини тайинлаш (Фонд уставида қандай орган назарда тутилганлигига боғлиқ ҳолда). Тугатиш комиссияси – амалиётда энг кўп учрайдиган, тугатишни амалга оширувчи орган. Тугатиш комиссияси таркибига молия-хўжалик фаолияти тўғрисида тўлиқ ахборотга эга бўлган ва биринчи имзо қўйиш ҳуқуқи соҳиби бўлган (бу банк карточкалари учун имзоларнинг янги намуналарини тасдиқлашда вақтни тежаши мумкин) шахс сифатида Фонд бошқаруви раисини, шунингдек Фонднинг таркиби, унинг активлари ва бошқалар тўғрисида махсус билимларга эга бўлган бошқа шахсларни киритиш мақсадга мувофиқдир. Улар васийлик кенгаши, тафтиш комиссияси ёки Фонд бошқаруви аъзолари, бош бухгалтер, хўжалик мудири ва бошқа шахслар бўлиши мумкин.\n3. Оммавий ахборот воситаларида тугатиш тўғрисида эълон бериш тартибини белгилаш.\n4. Давлат бюджетини ва бошқа кредиторлар олдидаги кредиторлик қарзини сўндириш тартибини белгилаш.\n5. Амалдаги меҳнат тўғрисидаги қонун ҳужжатларининг талабларини ҳисобга олган ҳолда Фонд ходимлари билан меҳнат муносабатларини бекор қилиш тартибини тасдиқлаш. Шуни ҳисобга олиш лозимки, мазкур ҳолда Фонднинг барча ходимлари билан меҳнат шартномалари иш берувчининг ташаббусига кўра Меҳнат кодекси (МК) 100-моддаси иккинчи қисмининг 1-бандига мувофиқ бекор қилиниши керак. Фонд ходимларига тегишли бўлган барча тўловларни, шу жумладан МКнинг 154-моддасига мувофиқ ҳақиқатда ишланган вақт учун иш ҳақи, МКнинг 151-моддаси биринчи қисмига мувофиқ фойдаланилмаган таътиллар учун компенсацияни, МКнинг 67-моддаси биринчи қисмига мувофиқ бир ойлик ишдан бўшатиш нафақаси, шунингдек ходимлар билан келишган ҳолда МКнинг 102-моддасида назарда тутилган тартибда ташкилот тугатилиши тўғрисида огоҳлантириш муддати ўрнига мутаносиб пулли компенсация тўлашни амалга ошириш зарур.\n6. Дебиторлик қарзини ундириш тартибини белгилаш. Мазкур ҳолда контрагентлар билан барча жорий хўжалик ва фуқаролик-ҳуқуқий шартномаларни бекор қилиб, шартномалар бекор қилинишининг кўрсатилган санасида ҳақиқатда кўрсатилган хизматлар (бажарилган иш)га ҳақ тўлаш лозим.\n7. Кредиторларнинг барча талаблари қондирилганидан кейин қолган мол-мулкни, шу жумладан кўчмас мулкни топшириш. Шуни таъкидлаш лозимки, 527-II-сон Қонуннинг 37-моддаси учинчи қисмига кўра, Фонднинг кредиторлар талаблари қондирилганидан кейин қолган мол-мулки Фонднинг муассислари, шунингдек Фонднинг васийлик кенгаши, бошқаруви, тафтиш комиссияси аъзолари ёки Фонд ходимлари ўртасида тақсимланиши мумкин эмас ва ундан Фонд уставида назарда тутилган тартибда, Фондни ташкил этишдан кўзланган мақсадларда ва (ёки) хайрия мақсадларида фойдаланилади. Кўпгина ҳолларда Фондларнинг тугатишдан кейин қолган барча мол-мулки ўхшаш устав мақсадлари ва вазифаларига эга бўлган бошқа нодавлат нотижорат ташкилотлари ёки хайрия муассасаларига топширилади.\n8. Тугатиш баланси, Фонд муҳрини топшириш ва барча банк ҳисобрақамларини ёпиш.\nҚарор қабул қилинганидан кейин Фонд ваколат берган шахс даъво аризаси билан Фонд рўйхатдан ўтказилган жойдаги фуқаролик ишлари бўйича туманлараро ёки шаҳар судига мурожаат қилади ҳамда бу ҳақда рўйхатдан ўтказувчи ва назорат қилувчи орган сифатида тегишли адлия органларига хабар қилади. Хабарнома фонд рўйхатдан ўтказилган жойдаги адлия органларининг тегишли ҳудудий бўлинмасига топширилади (Фонд республика мақомига эга бўлган тақдирда Адлия вазирлиги хабардор қилинади).\nСУДГА МУРОЖААТ БОБИДА\nЖуда кўп ҳолларда Фондлар даъво аризаларини хато равишда хўжалик судларига топшириб, Фондни тугатиш таомилини банкротлик таомилига тенглаштирадилар. Бу нотўғри. Хўжалик суди ишларни Ўзбекистон ташкилотлари ва фуқаролари ҳамда тадбиркорлик фаолиятини амалга оширувчи бошқа шахслар иштирокида, агар Ўзбекистон Республикасининг халқаро шартномасида бошқача қоида назарда тутилмаган бўлса, кўриб чиқади (Хўжалик процессуал кодексининг (ХПК) 23-моддаси). Фонд нотижорат ташкилоти бўлиб, фойда олиш мақсадини ўз олдига қўймайди. Тўғри, Фонд тадбиркорлик фаолиятини амалга ошириш ҳуқуқига эга, бироқ бу ҳолда бундан олинган барча даромадлар устав мақсадлари ва вазифаларини бажаришга йўналтирилади. Уни тугатиш чоғида иқтисодий тусдаги мулкий низо мавжуд бўлмайди, тегишинча, бундай тусдаги ишларни хўжалик судида кўриб бўлмайди. Фуқаролик суди эса умумий юрисдикциядаги суд ҳисобланиб, бундай тоифадаги ишларни кўриб чиқишга ҳақлидир.\nДаъво аризаси билан бирга судга қуйидаги ҳужжатлар тақдим этилади:\nихтиёрий тугатиш тўғрисида қарор қабул қилинган муассислар ёки васийлик кенгаши мажлиси баённомасининг асл нусхаси;\nадлия органларида рўйхатдан ўтказилганлик гувоҳномаси нусхаси;\nрамзларни рўйхатдан ўтказганлик гувоҳномаси нусхаси;\nтугатиш тўғрисида қарор қабул қилинганлиги тўғрисида адлия органларига юборилган хабарнома нусхаси.\nАриза кўриб чиқилганидан ва жамоат Фонди ўзининг мақсад ва вазифаларига эришганлиги далили эътироф этилганидан кейин суднинг ҳал қилув қарори билан у тугатиладиган деб топилади, уни амалга ошириш керак бўлган муддат белгиланади. Бироқ амалиётда Фонд мақсадига эришган деб ҳисобланишини белгилаш мушкул бўлади, чунки баъзи мақсадлар доимий тусда бўлиб, мантиқий якунланмаслиги мумкин (масалан, болалар спортини ривожлантириш ёки кам таъминланган оилаларга ёрдам кўрсатиш). Кўпчилик ҳолларда суд органлари устав мақсадлари ва вазифаларига эришилиши муносабати билан тугатиш тўғрисида қарор чиқараётганда, агар Фонд томонидан уставига тегишли бўлган лоақал битта тадбир ўтказилган бўлса, мақсадга эришилган деб ҳисоблайдилар. Шуни билиш лозимки, суд васийлик кенгаши (муассислар) баённомасида келтирилган масалаларни тасдиқлаши, уларни ўзгартириши ёки чиқариб ташлаши, баъзи ҳолларда эса устав мақсадлари ва вазифалари бажарилганлиги далиллари бўлмаса ҳатто тугатишдан бош тортиши мумкин. Қонун Фонд ва тугатишдан манфаатдор шахсларни бирор-бир исбот-далилларни тақдим этишда чекламайди. Ҳар йили ОАВда чоп этиладиган ва адлия органларига тақдим этиладиган Фонд фаолияти тўғрисидаги ҳисоботлар ҳамда бошқа далиллар (масалан, Интернет-ресурслар маълумотлари, тегишли маҳаллий ҳокимият органларининг ўтказиладиган оммавий тадбирлар тўғрисидаги рухсатномалари, гувоҳлик кўрсатувлари ва бошқалар) ана шундай исбот-далиллар бўла олади.\nБундан ташқари, васийлик кенгаши (муассислар) баённомасида тугатиш тўғрисидаги қарор суд мажлиси жараёнида ишда иштирок этаётган шахсларнинг илтимосномасига кўра қабул қилиниши кўрсатиладиган вазият бўлиши мумкин. Чунончи, васийлик кенгаши Фонд бошқарувига судга тегишли ҳужжатлар юбориш ҳамда тугатиш жараёнининг барча процессуал ва ташкилий томонларини суд мажлиси доирасида ҳал қилишни топшириши мумкин. Шунингдек васийлик кенгашининг баённомаси ва суднинг ҳал қилув қарори билан фақат тугатиш далили ва тугатиш комиссиясининг таркиби тасдиқланадиган вазият ҳам бўлиши мумкин. Мазкур ҳолда юқорида кўрсатилган барча масалаларни бевосита тугатиш комиссияси ҳал қилиб, бунда тегишли баённома қарорларини қабул қилади (ёки уставда яккабош тугатиш органи назарда тутилган тақдирда, тугатувчининг буйруқлари, кўрсатмалари ва қарорларига асосланади).\nПрочитано: 2143 раз(а)


Фарғонада қалин туман сабабли 5 та транспорт воситаси иштирокида ЙТҲ содир бўлди – Газета.uz\nФарғона вилояти Боғдод туманида қалин туман тушиши оқибатида кўриш даражаси пасайганлиги сабабли битта «Камаз» ва 4 та «Нексия» иштирокида йўл-транспорт ҳодисаси рўй берди. Бир киши вафот этди.\n18 январ 2020, 15:02 Жамият\n2020 йил 18 январь куни соат 11:00 ларда Фарғона вилояти Боғдод туманида бешта автотранспорт иштирокида йўл-транспорт ҳодисаси рўй берди. Бу ҳақда Ўзбекистон Республикаси ИИВ ЙҲХББ Ахборот хизмати хабар берди.\nДастлабки маълумотларга кўра, Фарғона халқа автомобиль йўлида қалин туман тушиши оқибатида кўриш даражаси пасайганлиги сабабли 4Р 112 «Фарғона ҳалқаси» автомобиль йўлининг 289-километрида ҳайдовчи Бувайда туманида яшовчи, 1997 йилда туғилган Ю.Н. шу манзилда яшовчи отасига тегишли «Камаз-5511» русумли автомобилини бурилиб олиш жойидан буриб олаётган вақтида, қарама-қарши йўналишдан ҳаракатланиб келаётган 4 та «Нексия» русумли транспорт воситалари Ю.Н. бошқарувидаги юк автомобилига келиб урилиб йўл-транспорт ҳодисаси содир этган.\nНатижада «Нексия» автомобилларининг уч нафар йўловчиси ва бир нафар ҳайдовчиси тан жароҳати олиб касалхонага ётқизилган. Шунингдек, яна бир йўловчи олган тан жароҳати оқибатида касалхонада вафот этган.\n«Газета.uz» 1 109


Мирзиёев ўқиган институт Шарқий Европа ва Марказий Осиёнинг кучли олийгоҳлари рейтингидан жой олди\n26 феврал 2021, Тошкент вақти: 03:34\nЎзбекистон президенти Ш.Мирзиёев Тошкент ирригация ва қишлоқ хўжалигини механизациялаш муҳандислари институти битирувчисидир.\nТошкент ирригация ва қишлоқ хўжалигини механизациялаш муҳандислари институти мустақил Ўзбекистон тарихида биринчи маротаба 2020 йил учун QSнинг Шарқий Европа ва Марказий Осиё давлатлари университетлари рейтингида қайд этилди. Бу ҳақда Ўзбекистон Олий ва ўрта махсус таълим вазир вазирлиги маълумот тарқатди.\nХабарномада Тошкент ирригация ва қишлоқ хўжалигини механизациялаштириш муҳандислари институти QS рейтингида академик сўровнома, иш берувчиларнинг баҳоси ва илмий салоҳияти каби мезонларда Шарқий Европа ва Марказий Осиё давлатлари университетлари ўртасида ижобий кўрсаткичларни қайд этиб, 301-350 ўринлар оралиғидаги университетлар қаторидан жой олгани қайд этилади.\nУшбу рейтингда 1-ўринни Ломоносов номидаги Москва давлат университети, 2-ўринни Санкт-Петербург давлат университетлари эгаллаган. Рейтингдан Россия, Чехия, Туркия, Венгрия, Польша, Руминия, Словения, Хорватия, Беларусь, Болгария каби давлатларнинг етакчи университетлари жой олган.\nЎзбекистоннинг амалдаги президенти Шавкат Мирзиёев Тошкент ирригация ва қишлоқ хўжалигини механизациялаш муҳандислари институтини 1981 йилда битириб, 1992 йилгача шу олийгоҳда кичик илмий ходим сифатида иш бошлаган ва биринчи проректор лавозимигача кўтарилганди.


Ўзбекистон банклари таклиф қилаётган автокредитлар: 2022 йил февраль ойи\nАсосий/Сўнгги янгиликлар/Ўзбекистон банклари таклиф қилаётган автокредитлар: 2022 йил февраль ойи\nНашр қилинган сана: 07.02.2022 19:20\nБанклар томонидан таклиф қилинаётган автокредитлар шартлари\nБугунги кунда автокредит бозорида республикадаги 33 та тижорат банкидан 20 таси ўзининг таклифлари билан иштирок этмоқда. Банклар ўзининг ресурси, имкониятидан келиб чиқиб турли хил фоиз ставкаларида ва муддатларда бирламчи ҳамда иккиламчи бозорларлардан автомобиль сотиб олиш учун кредит таклиф қилмоқда.\nBankers.uz 2022 йил 1 февраль ҳолатига кўра автокредит бозорини таҳлил қилди ва қуйида банклар томонидан таклиф қилинаётган автокредитлар шартлари банклар кесимида келтирилади.\nАгробанк томонидан автокредитларда автомашинанинг 25 фоиз миқдорида бошланғич тўлов амалга ошириш талаб қилинади. Кредитлар 1 йилдан 4 йилгача бўлган муддатда ажратилади. Кредит муддати ортиб бориши билан унинг йиллик фоиз ставкаси ҳам кўпайиб боради. Масалан, мижоз 1 йил муддатга автокредит олмоқчи бўлса, йиллик 23 фоиздан, 4 йил муддатга оладиган бўлса, йиллик 26 фоиздан кредит фоизи тўлаши керак. Банк томонидан автокредит учун имтиёзли давр кўзда тутилмаган. Кредит бирламчи бозордан олинадиган автомашиналарга берилади. Кредит тўлови аннуитет усулда ҳисобланади.\nАлоқабанк маҳаллий ишлаб чиқарилган транспорт воситаларини сотиб олиш учун базавий ҳисоблаш миқдорининг 1000 бараваригача бўлган миқдорда (270 млн. сўм) 5 йилгача бўлган муддатда берилади. Кредитлар учун фоиз ставкаси 22 фоиздан бошланади. Мижоз, шунингдек, 3 ойгача имтиёзли давр ҳам олиши мумкин.\nАсакабанк томонидан "Автокредит 2.1" номли кредит тури таклиф қилинмоқда. Автокредит Ўзбекистонда ишлаб чиқарилган (Chevrolet, KIA, Volkswagen, Skoda, Lada, Renault) енгил автотранспорт воситаларини сотиб олиш учун ажратилади.\nБошланғич тўлов Аннуитет график Дифференциал график\n3 йил (36 ой)\n50% 21% 23%\n4 йил (48 ой)\n30% 24% 26%\n40% 23% 25%\n50% 22% 24%\n5 йил (60 ой)\n40% 24% 26%\n50% 23% 25%\nAsia Alliance Bank Ўзбекистон Республикасида ишлаб чиқарилган ва ички бозорда расмий дилерлар тармоғи (GM, KIA) орқали реализация қилинадиган автомобиллар харид қилиш учун берилади. Мижоз автомашинанинг камида 25 фоиз қисмини ўз маблағлари ҳисобидан тўлаши керак. Кредит фоиз ставкаси кредит муддатидан келиб чиқиб белгиланади:\n12 ойгача — 23%;\n48 ойгача — 25%.\nДавр-банк 4 йил муддатгача автокредит таклиф қилмоқда. Автокредитнинг 125% миқдорида гаров таъминоти қўйилса, молия муассасаси бошланғич тўловсиз автокредит беришга тайёр. Бирламчи ва иккиламчи бозор учун бериладиган автокредитлар йиллик 26-29,99 фоиз ставкалари оралиғида берилади. Кредитнинг максимал миқдори кўрсатилмаган.\nZiraat Bank 3 йил муддатга 405 млн. сўмгача (1500 БҲМ) миқдорида бирламчи бозордан автокредит таклиф қилмоқда. Бошланғич тўлов 30 фоизни ташкил қилади. кредит фоиз ставкаси кредит муддатидан келиб чиқиб белгиланади:\n1-12 ой — 22%;\n13-24 ой — 23%;\n25-36 ой — 24%.\nИнФинбанк бирламчи ва иккиламчи бозор учун автокреди таклиф қилмоқда. Бирламчи бозор учун 3,5 йил (42 ой) муддатга, иккиламчи бозор учун эса 3 йил (36 ой) гача бўлган муддатда кредит тақдим этилади. Бирламчи бозор учун автокредит йиллик 24,99 фоиз, иккиламчи бозор учун эса йиллик 22,99 фоиздан ажратилади. Иккала турдаги автокредит тўлови ҳам камайиб бориш тартибида (дифференциал) ҳисобланади.\nИпак Йўли банки Ўзбекистонда ишлаб чиқарилган Chevrolet, Lada, Renault, Isuzu, Skoda, Volkswagen автомобиллари учун бирламчи бозорда 450 млн. сўмгача бўлган миқдорда автокредит таклиф қилмоқда. Бошланғич тўлов миқдори 25 фоиздан бошланади. Йиллик фоиз ставкаси эса бошланғич тўлов миқдорига қараб 21,9-26,9 фоиз оралиқда бўлади. Автокредит аннуитет усулда ҳисобланади.\nШунингдек, Isuzu D-MAX автомашинасининг D-Max Sahar, D-Max Oksus ва D-Max Irbis моделлари учун йиллик 18 фоиздан кредит таклиф қилмоқда. Ушбу автокредит учун бошланғич тўлов автомашинанинг 30 фоиз миқдорида бўлади.\nРўйхатдаги банклар орасида Капиталбанк фақатгина иккиламчи бозорга автокредит бераётган ягона банк саналади. Ушбу автокредитни олиш учун мижоз автомашинанинг камида 20% миқдорида тўловни амалга ошириши керак. Кредитнинг йиллик фоиз ставкаси 23 фоизни ташкил қилади. Максимал 337,5 млн. сўмгача 3 йил муддатга кредит ажратилиши мумкин. Автокредит тўлови аннуитет усулда ҳисобланади.\nМикрокредитбанк 3 йилгача бўлган муддатда йиллик 27 фоиздан автокредит таклиф қилмоқда. Бунда мижоз томонидан автомашинанинг камида 30 фоиз қисми тўланиши керак бўлади. Шунингдек, Микрокредитбанк тизимида очилган иш ҳақи пластик карталари эгалари бўлган бюджет ташкилоти ходимлари учун 48 ойгача бўлган муддатда 20 фоиздан ҳам автокредит таклифи ҳам бор.\nОриент Финанс банк томонидан бирламчи бозор учун таклиф қилинаётган автокредит энг жозибали кредитлардан бири. Автокредит 450 млн. сўмгача 48 ойгача бўлган муддатда тақдим қилинади. Кредитнинг йиллик фоиз ставкаси 23 фоиз (бошланғич тўлов 25% бўлганда) ва 21 фоиз (бошланғич тўлов 45% бўлганда) дан ҳисобланади.\nПойтахт банк автомашинанинг 30 фоизи миқдорида бошланғич тўлов ёки гаров таъминоти сифатида кўп қаватли уйдаги хонадон қўйилганда бошланғич тўловсиз йиллик 22 фоиз ставка билан бирламчи бозор учун автокредит таклиф қилмоқда. Автокредит 4 йилгача бўлган муддатга берилади.\n№ Бошланғич тўлов миқдори Кредит муддати Имтиёзли давр Йиллик фоиз ставкаси Максимал миқдори Кредит қайтариш усули Автокредит бозори\n1 Автомашинанинг 30% миқдорида 3 йилгача 3 ойгача 26% кўрсатилмаган аннуитет бирламчи бозор\n2 Автомашинанинг 40% миқдорида 3 йилгача 3 ойгача 25% кўрсатилмаган аннуитет бирламчи бозор\n3 Автомашинанинг 50% миқдорида 3 йилгача 3 ойгача 24% кўрсатилмаган аннуитет бирламчи бозор\nСодерот банк Тошкент\nАсосий кредит шартлари\n№ Кредит номи Бошланғич тўлов миқдори Кредит муддати Имтиёзли давр Йиллик фоиз ставкаси Максимал миқдори Кредит қайтариш усули Автокредит бозори\n1 AVTO 3 30% 3 йил йўқ 23% 540 млн. сўм (2000 БҲМ) дифференциал бирламчи бозор\n2 AVTO 4 25% 4 йил йўқ 25% 540 млн. сўм (2000 БҲМ) дифференциал бирламчи бозор\nAVTO олдиндан тўловсиз 0% 4 йил йўқ 26% 540 млн. сўм (2000 БҲМ) дифференциал бирламчи бозор\n№ Бошланғич тўлов Кредит муддати Имтиёзли давр Йиллик фоиз стакаси Максимал миқдори Кредит қайтариш усули Автокредит бозори\n1 20% 4 йил (48 ой) гача кўзда тутилмаган 24% 400 млн. сўмгача аннуитет - дифференциал бирламчи бозор\n2 30% 23%\n3 50% 22,5%\n4 30% 3 йил (36 ой) гача 25,9% 300 млн. сўмгача аннуитет - дифференциал иккиламчи бозор\n5 50% 24,9%\nТрастбанк GM Uzbekistan ва KIA автомашиналари учун йиллик 22-25 фоиз тўлов ставкасида кредит таклиф қилмоқда. Кредитнинг фоиз ставкаси бошланғич тўлов миқдори ортиши билан камайиб боради. Энг камида автомашинанинг 30 фоизи миқдоридаги бошланғич тўлов мижоз томонидан тўланиши керак.\nШунингдек, Трастбанк томонидан 1 йилдан ортиқ меҳнат стажига эга бўлган Мактабгача таълим, Халқ таълими, Олий ва ўрта махсус таълим, Соғлиқни сақлаш вазирликлари ҳамда банк тизими ходимлари учун 30 фоиз бошланғич тўлов билан 4 йилгача бўлган муддатда йиллик 22 фоиздан кредит тақдим этилади.\n1 Автомашинанинг 20% миқдорида 4 йилгача йўқ 22,9% 270 млн. сўм (1000 БҲМ) аннуитет иккиламчи бозор\n2 Автомашинанинг 30% миқдорида 3 йилгача 3 ойгача 26% кўрсатилмаган дифференциал бирламчи бозор\n3 Автомашинанинг 40% миқдорида 3 йилгача 3 ойгача 25% кўрсатилмаган дифференциал бирламчи бозор\n4 Автомашинанинг 50% миқдорида 3 йилгача 3 ойгача 24% кўрсатилмаган дифференциал бирламчи бозор\n1 Автомашинанинг 25% миқдорида 5 йилгача 6 ойгача 24% 500 млн. сўмгача аннуитет бирламчи бозор\n2 Автомашинанинг 35% миқдорида 5 йилгача 6 ойгача 23% 500 млн. сўмгача аннуитет бирламчи бозор\n3 Автомашинанинг 40% миқдорида 5 йилгача 6 ойгача 22% 500 млн. сўмгача аннуитет бирламчи бозор\nШунингдек, банк томонидан ойлик иш ҳақи доирасида ажратиладиган автокредитлар юқоридаги шартлар ўзгармаган ҳолда йиллик фоиз ставкаси 2 фоизга камроқ бўлади. Масалан, ойлик иш ҳақи Ўзмиллийбанк орқали тўланадиган бўлса, автомашинанинг 25 % миқдорида бошланғич тўлов тўланса, автокредитнинг йиллик фоиз ставкаси 22 фоиз бўлади.\nКредит муддати 12 ой 24 ой 36 ой 48 ой\nИмтиёзли давр 6 ойгача\nБошланғич тўлов миқдори 50% 25% 30% 40%\nЙиллик фоиз ставкаси 20% 22% 23% 24%\nАвтокредитнинг максимал миқдори 500 млн. сўмни ташкил қилади. Кредитни қайтариш мижоз ва банк ўртасидаги келишувга мувофиқ дифференциал ёки аннуитет усулда ҳисобланади.\n1 Автомашинанинг 30% миқдорида 3 йилгача йўқ 24% 300-350 млн. сўм аннуитет - дифференциал бирламчи ва иккиламчи бозор\n2 Автомашинанинг 40% миқдорида 3 йилгача йўқ 22,9% 300-350 млн. сўм аннуитет - дифференциал бирламчи ва иккиламчи бозор\n3 Автомашинанинг 30% миқдорида 4 йилгача йўқ 25% 300-350 млн. сўм аннуитет - дифференциал бирламчи ва иккиламчи бозор\n4 Автомашинанинг 40% миқдорида 4 йилгача йўқ 24% 300-350 млн. сўм аннуитет - дифференциал бирламчи ва иккиламчи бозор\n5 Автомашинанинг 50% миқдорида 4 йилгача йўқ 22,9 300-350 млн. сўм аннуитет - дифференциал бирламчи ва иккиламчи бозор\nHamkorbank иккиламчи бозор учун ҳам, бирламчи бозор учун ҳам қарийб бир хил шартларда автокредит ажратмоқда. Фақат бирламчи бозор учун автокредитнинг максимал миқдори 350 млн. сўмни, иккиламчи бозор учун эса 300 млн. сўмни ташкил қилади. Шунингдек, иккилмачи бозор учун қўйилган яна бир талаб кредитга олинадиган автомашина ишлаб чиқарилганига 5 йилдан ошмаган бўлиши керак.\nШу билан бирга, Халқ банки, Қишлоқ қурилиш банк, Ўзагроэкспортбанк, Универсалбанк, Туркистонбанк ҳамда Равнақ-банкларда турли сабабларга кўра автокредитлар вақтинча тўхтатилган деб кўрсатилган.\nЯна 7 та тижорат банки — Ипотека-банк, КДБ Банк Ўзбекистон, Мадад Инвест банк, Hi-Tech bank, TBC Bank, ANORBANK ҳамда Bank Apelsin'да ҳозирчалик автокредит маҳсулоти мавжуд эмас (ёки сайтда маълумот берилмаган).\nBankers.uz ушбу маълумотларни банкларнинг корпоратив сайтларидан олган бўлиб, аниқроқ маълумот учун банк алоқа марказларига қўнғироқ қилишни тавсия қилади.\nТеги avtokredit sharh


«КамАЗ» Ўзбекистонда юк машиналари ишлаб чиқаришнинг иккинчи босқичини бошлайди\n11:28 / 16.11.2019\nЖорий йилнинг 25-26 ноябрь куни Ўзбекистонда «КамАЗ» автомобилларини ишлаб чиқаришнинг иккинчи босқичини ишга тушириш режалаштирилмоқда. Шу кунларда Татаристон делегацияси мамлакатга ташриф буюради, деб хабар қилмоқда «ТАCC» Ўзбекистоннинг Қозондаги бош консули Фариддин Насриевга асосланиб.\nШунингдек, қайд этилишича, учрашув давомида томонлар савдо-иқтисодий ҳамкорлик масалаларини муҳокама қилишмоқчи.\nЭслатиб ўтамиз, Ўзбекистондаги «Ўзавтотрейлер» майдончаларида «КамАЗ» ишлаб чиқаришни шу йилнинг баҳорида бошлаганди. Завод Самарқанд вилояти Жомбой туманида жойлашган. Бугунги кунда унда юк кўтариш қуввати 10 тоннадан 36 тоннагача бўлган 11 турдаги техника ишлаб чиқарилади.\n«Ўзавтотрейлер» заводининг лойиҳавий қуввати 3 минг донага мўлжалланган. Гап юк шассилари учун мингта қисм ва 2 мингта ярим тиркамалар ҳақида кетмоқда. Бундан ташқари, завод иқтисодиётнинг турли соҳалари таъминоти учун кенг турдаги транспорт воситаларини ишлаб чиқаради. Ҳозир компанияда 400дан ортиқ киши ишлайди.\n19:30 / 02.11.2019\nФранция полицияси ичида 31 покистонлик муҳожир бўлган юк машинасини ушлади\n07:35 / 01.11.2019\nФилиппинда юк машинасининг жарга қулаши оқибатида 19 киши ҳалок бўлди


Жамоада маънавий-руҳий муҳитни янада шакллантириш бўйича тренинг ўтказилди\nХодимларнинг хизмат фаолияти самарадорлигида жамоадаги маънавий-руҳий муҳитнинг ўрни беқиёс. Чунки, ҳар бир ходим куннинг асосий қисмини ўз сафдошлари, жамоадошлари билан ўтказади. Жамоадаги муҳитнинг соғлом бўлиши ходимларнинг хизматга бўлган муносабатини белгилаш имконини беради.\nТошкент шаҳар Мирзо-Улуғбек туман ИИО ФМБ Жиноят қидирув бўлими ходимлари иштирокида ўтказилган семинар-тренинг машғулоти жамоадаги маънавий-руҳий муҳитни соғломлаштириш, жамоага янги қўшилган ёш ходимларга мослашувчанлик кўникмаларини беришга қаратилди.\nУшбу тренингнинг асосий мақсади – ИИО ходимларининг жамоадаги инсонлар билан ҳамкорликда ишлаш, бошқаларнинг фикр-мулоҳазаларини инобатга олиш, жамоанинг умумий мақсад ва вазифаларини англаш, бошқаларни ўз фикрларига ишонтира олиш каби малака ва кўникмаларини шакллантириш ҳамда янада ривожлантиришдан иборат.\nМашғулот давомида иштирокчиларнинг муаммоли вазиятлардан чиқиш усуллари, жамоадаги нормалар, рағбатлантириш тизими, жамоа муҳитига салбий таъсир кўрсатувчи омиллар ҳақида фикр юритилиб, хулоса чиқардилар. Ролли ўйин бўлса жамоани қийнаётган муаммоларга ечим топиш учун самарали усул ҳисобланади.\nТренинг якунида иштирокчиларда жамоа ва ундаги шахслараро муносабатлар тизими ҳақида тўлиқ тасаввур, билим ва кўникмалар янада мустаҳкамланди.


Тошкент аэропорти Duty Free дўконида товарлар миллий валютада сотилиши жорий этилди - 29.11.2017, Sputnik Ўзбекистон\nТошкент аэропорти Duty Free дўконида товарлар миллий валютада сотилиши жорий этилди\nБугунги кунда дўкондаги маҳсулотларнинг нархи доллар ва евро валюталарида ёзилган. Лекин харидорлар миллий валютада тўламоқчи бўлишса, нархлар Марказий банк... 29.11.2017, Sputnik Ўзбекистон\n20:26 29.11.2017 (янгиланди: 18:41 18.01.2018)\n© Sputnik / Алексей Никольский / Фотобанкка ўтишЗона беспошлинной торговли Duty free Winston\nБугунги кунда дўкондаги маҳсулотларнинг нархи доллар ва евро валюталарида ёзилган. Лекин харидорлар миллий валютада тўламоқчи бўлишса, нархлар Марказий банк курси бўйича ҳисоблаб берилиши мумкин\nТОШКЕНТ, 29 ноя — Sputnik. Энди Тошкент халқаро аэропортида фаолият кўрсатувчи барча Duty Free дўконларида маҳсулотларни миллий валютада сотиб олиш мумкин, деб хабар қилди NUZ.UZ нашри.\n29 Ноябр 2017, 12:13\nБугунги кунда дўкондаги маҳсулотларнинг нархи доллар ва евро валюталарида ёзилган. Лекин харидорлар маҳсулотлар миллий валютада тўлашмоқчи бўлса, нархлар Марказий банк курси бўйича ҳисоблаб берилиши мумкин.\nDuty Free дўконларидан тўловларни амалга ошириш мумкин бўлган валюталар рўйхати ўтган ҳафтада кенгайтирилди. Бу Тошкент аэропортида йўловчилар учун қулайлик яратиш мақсадида жорий қилинди.\nКўплаб дунё мамлакатлари халқаро аэропортларида божсиз савдо дўконларида маҳсулотлар давлат миллий валютада сотилади. Бундан аввал Тошкент аэропортида жойлашган Duty Free дўконларида маҳсулотлар фақат доллар ва еврога сотиб олиш мумкин эди.\nБугунги кунда Тошкент халқаро аэропортида 4 та Duty Free дўконлари иш фаолият кўрсатмоқда. Уларда турли хилдаги алкогол ичимликлар, тамаки, парфюмерия, пардоз-андоз маҳсулотлари, ўйинчоқлар, шоколад ҳамда миллий эсдалик совғалар сотилади.\nDuty Free божсиз савдо дўконларида мамлакат ташқарисига олиб чиқиб кетиладиган маҳсулотлар сотилади. Уларнинг қийматига айрим божхона тўловлари, акциз, шунингдек қўшилган қиймат солиқларининг қиймати ҳисобга олинмаган. Ушбу турдаги дўконлар асосан давлат чегарасини кесиб ўтиш жойларида (аэропорт, вокзал) ташкил қилинади.


«Норма Маслаҳатчи» газетасининг 2015 йил 27 октябрь 43-сони - Gazeta.Norma.uz\n«Норма Маслаҳатчи», №43, 2015й. 27 октябрь\nАкциядорлик жамиятлари фаолияти самарадорлигини ошириш ва корпоратив бошқарув тизимини такомиллаштириш комиссияси мажлисининг 5-сон баённомаси билан «Акциядорлик жамиятлари ХАСга биноан ташқи аудит ўтказиши ва МҲХСга мувофиқ молиявий ҳисоботни эълон қилиш графиги» деб номланган 9-илова тасдиқланди. Мазкур ҳужжатда акциядорлик жамиятларининг ХАСга мувофиқ ўтказилган аудиторлик текшируви натижалари асосидаги, МҲХСга мувофиқ бўлган ҳар йилги молиявий ҳисоботни эълон қилиб боришга босқичма-босқич ўтиш назарда тутилган.\nТурли мамлакатлар компанияларининг молиявий ҳисоботидаги тафовутлар кўплаб ижтимоий, иқтисодий ва сиёсий омиллар билан белгиланади. Ҳисоботнинг мазмунига ёндашувдаги фарқланишлар эса ахборотларни таҳлил этишни, бошқарув йўналишида, шу жумладан инвестициялаш борасида қарорлар қабул қилишни анчагина мураккаблаштиради. Бу масалаларга молиявий ҳисоботнинг халқаро стандартлари чек қўйишга қодир.\nХарид этиладиган ёки инвестиция киритиладиган объектнинг барча ижобий ва салбий жиҳатларини баҳолаш, худди шунингдек мазкур объектлар ҳақида ишончли, синалган ахборот олиш бағоят муҳимдир. Жаҳон амалиётида ана шу тарздаги комплекс текширувни due diligence (дью дилиженс) деб юритилади.\nМеҳнат бозорида яхши мутахассисни, айниқса бош бухгалтерни топиш осон эмас. Раҳбар бухгалтерликка номзодга холисона баҳо бериши ва тақдим этилган тавсифномалар асосида энг яхшисини танлаб олиши керак.\nАвгуст ойининг ўрталарида республикамизда «Энг яхши аудитор», «Энг яхши бухгалтер», «Энг яхши ички аудитор» танловларининг биринчи босқичи ўтказила бошланди.\nМен 50 ёшдаман. Офисда ярим ставкада фаррош бўлиб ишлайман. Иш ҳақим 120 000 сўмни ташкил этади. Менга ушбу йиллар меҳнат стажимга кирмаслигини, чунки иш ҳақимдан даромад солиғи ушлаб қолинмаслиги ва шахсий жамғариб бориладиган пенсия ҳисобварағига бадаллар ўтказилмаслигини айтишди. Ҳақиқатан ҳам шундайми?\n90-йиллар бошида мен 4 йил Чимкент шаҳридаги маданият муассасаларидан бирида ишлаганман, бу ҳақда меҳнат дафтарчамда ёзув қайд этилган. Архив маълумотномасини олиш мақсадида расмий сўровномани расмийлаштириш учун Пенсия жамғармаси бўлимига мурожаат қила оламанми?\nМен кўп йиллардан бери Ўзбекистонда яшаш гувоҳномаси бўйича истиқомат қиламан, бироқ бошқа давлат фуқаросиман. Мен пенсиямни фуқаро бўлган мамлакатда расмийлаштирдим ва уни ўтказма тариқасида олаяпман. Пенсиямни доимий яшаш жойим, яъни Ўзбекистонда қайта расмийлаштирсам бўладими? Бунинг учун қандай ҳужжатларни тақдим этишим керак?\nКомпаниямиз ходим пенсия ёшига етганлиги муносабати билан у билан меҳнат шартномасини бекор қилмоқчи. Унга пенсия тайинлаш учун зарур бўлган ҳужжатларни ким – ходим ёки иш берувчи (компания) тўплаши керак?\nПенсионер қариндошим касаллиги сабабли психиатрия касалхонасига даволаниш учун тушиб қолди. Менга энди унга пенсия тўланмайди деб айтишди. Шу гап тўғрими?\nАрхивларда менинг иш ҳақим тўғрисида маълумотлар сақланиб қолмаган. Ушбу ҳолда пенсияни ҳисоблаб чиқараётганда иш ҳақи қандай белгиланади?\nМен яқинда пенсия ола бошладим. ШЖБПҲдан ишлаган йилларимда жамғарилган маблағларни ҳам олдим. Менда уларга солиқ солиш билан боғлиқ муаммолар бўлмайдими? Ушбу даромадларни декларациялашим керакми?\nҚўшни аёл вафот этди. Унинг қариндошлари бўлмаганлиги учун аёлни ўз ҳисобимиздан дафн этдик. Биз Пенсия жамғармасига мурожаат қилишимиз ва зарур нафақани олишимиз мумкинми? Қўшнимиз пенсия олиши ҳам керак эди.\nЭрим вафот этди. Иккита болам бор, улар ҳали 12 га ҳам кирмаган. Улар учун пенсия олиш ҳуқуқим борми?\nПенсионерлар учун жисмоний шахслардан олинадиган мол-мулк солиғи бўйича имтиёзлар назарда тутилганми?\nҚизлик фамилиям кўрсатилган жамғариб бориладиган пенсия дафтарчамни ўзгартиришим керакми? Якка тартибдаги тадбиркор суғурта бадалларини тўлаши керакми? Агар тўласа, қанча миқдорда?\nАвтомобилни ижарага бермоқчиман. ДЙҲХХда ижара вақтида видео қайд этиш воситаси аниқлаган ҳуқуқбузарликлар учун жарималар ижарачига ёзилишини белгилайдиган ҳужжатни расмийлаштириш мумкинми?\nАвтомобиль ҳайдаш учун ишончномани қанча муддатга бериш мумкин? Ушбу ҳол бобида бирор-бир чекловлар борми?\nЙўл-транспорт ҳодисасининг айбдори бўлган ҳайдовчи оғир тан жароҳатлари олган жабрланувчини ёрдамсиз қолдирганлиги учун қандай жазо назарда тутилган?\nМашинани тўхтатинг, авария нурли сигнализациясини ёқинг ёки аварияда тўхташ белгисини қўйинг. Жабрланувчиларга дастлабки тиббий ёрдамни кўрсатинг, «тез ёрдам» машинасини чақиринг.\nЮридик шахслар ўртасидаги нотурар жой олди-сотдиси шартномаси албатта нотариал тасдиқланиши керакми?\nВазирлар Маҳкамасининг 28.08.2015 йилдаги 249-сон Қарори билан белгиланишича, мева-сабзавот маҳсулоти, картошка, полиз экинлари ва узум (ТИФ ТН коди – 07–08) экспорти энди фақат темир йўл ва ҳаво транспорти орқали амалга оширилади. Бу уларни автомобиль транспортида экспорт қилиб бўлмаслигини ва «мева-сабзавот маҳсулоти» атамасида мева ва сабзавотлар сўзлари ўз маъносида ишлатилганлигини англатадими?\nХизмат кўрсатувчи тижорат банки мижоздан савдо ёки хизматлар кўрсатишдан нақд пуллар тушуми бўйича режани бажаришни талаб қилиши мумкинми?


Ўзбекистон ва Тожикистон Зарафшон дарёси ҳавзасида ГЭС қуриш ва уни эксплуатация қилиш тартиби ва улушбай иштирок этиш шартлари тўғрисидаги Ҳукуматлараро Битим лойиҳасини муҳокама қилишда давом этмоқда. Бу ҳақда Энергетика вазирлигининг Матбуот хизмати маълум қилмоқда.\nЎзбекистон – Тожикистон ишчи гуруҳининг навбатдаги йиғилиши март ойида Душанбе шаҳрида ўтказилиши режалаштирилган.\nКейинчалик ушбу тадбир Ўзбекистон Республикаси Президентининг ПҚ-3922 сонли 28.08.2018 й.да тасдиқланган “Йўл харитаси”да ўз ифодасини топган.\nГидроэлектрстанцияларни босқичма босқич қуриш режалаштирилган: аввалига қиймати 282 млн долл. га тенг, қуввати 140 МВт ташкил этувчи ҳамда 700-800 млн кВт-саот электроэнергия ишлаб чиқарувчи Ёвон ГЭСи қурилиши кўзда тутилмоқда.\nНавбатдаги босқичда томонлар Фандарёда қиймати 270 млн долл. га тенг, қуввати 135 МВт ни ташкил этувчи ҳамда 500-600 млн кВт-соат электроэнергия ишлаб чиқарувчи ГЭС қурилиши мўлжалланган.\nҚурилган гидроэлектростанциялар фақат Ўзбекистон эҳтиёжлари учун 1400 млн кВт.с экологик соф электр энергия ишлаб чиқаради.\nШунингдек лойиҳа ягона энерго тизимни қўллаб-қувватлашга ҳамда ГЭС ни бирга қуриш ва улардан фойдаланиш жараёнида қўшимча иш ўринларини яратишга, шунингдек электр энергияни тенг асосда Ўзбекистон ва Тожикистонга йўналтиришга кўмаклашади.\nИлк бор Тожикистон томонидан тақдим қилинган Зарафшон дарёсида ГЭС қурилишида улушбай иштирок этиш тартиби ва шартлари тўғрисидаги ҳукуматлараро Битим лойиҳаси 2019 йил 24 апрелда Ўзбекистоннинг манфаатдор вазирликлари ва идоралари вакилларидан ташкил топган ишчи гуруҳ томонидан кўриб чиқилди.


Harbin Electric Ўзбекистонда 1 млрд долларлик лойиҳани амалга оширмоқчи\n16:37 / 27.07.2016\nХитойнинг Harbin Electric International компанияси яқин беш йилда Ўзбекистон электрэнергияси ишлаб чиқариш соҳасида бир қатор истиқболли лойиҳаларни амалга оширишни режалаштирмоқда, деб хабар қилмоқда Sputnik нашри.\nИссиқлик ва гидроэлектр энергияси ишлаб чиқиш билан шуғулланувчи Хитой компанияси Ўзбекистон билан умумий қиймати 1 млрд АҚШ долларини ташкил этиши мумкин бўлган янги қўшма лойиҳаларни муҳокама этмоқда. Айни вақтда, Harbin Electric Республикада Ангрен ИЭСни ишга тушириш ишларини якунламоқда.\nМазкур шартнома Harbin Electric International билан 2012 йили имзоланган эди. Унинг нархи 226 млн долларни ташкил этган. Лойиҳа ХХР Эксимбанкининг 165,6 миллион долларлик кредити ҳамда "Ўзбекэнерго"нинг 75,1 миллион долларлик ўз маблағлари ҳисобидан молиялаштирилган.


АҚШнинг SpaceX компанияси Халқаро коинот станциясига Cargo Dragon юк кемасини жўнатди. Кема ХКСга 2 тоннадан кўпроқ озиқ-овқат, тажрибалар ўтказиш учун қурилма ва материаллар етказади.\nКема фазога Falcon 9 ракетаси ёрдамида Флоридадаги космодромдан учирилди.\nБу модификацияланган Cargo Dragon-2 юк кемасининг биринчи парвози бўлди. Ушбу кема ХКСга 20 фоиз кўпроқ юк етказа олади ҳамда коинот станцияси билан манипулятор-қўл ёрдамисиз автоном равишда туташа олади. Ушбу парвоз NASA ва SpaceX ўртасида станция таъминоти бўйича иккинчи шартнома доирасида амалга оширилди.\nКема ХКСга 2 тоннадан кўпроқ озиқ-овқат ҳамда станция экипажи томонидан 250тагача илмий тажриба ўтказиш учун қурилма ва материаллар етказади.\nАйни вақтда Cargo Dragon ХКСдан юкларни Ерга қайтара оладиган ягона фазовий кема ҳисобланади.\nКеманинг ХКСга туташуви 7 декабрга белгиланган. Эътиборлиси, биринчи марта бир вақтда ХКСга АҚШнинг иккита фазовий кемаси туташган бўлади.\nКема станция таркибида бир ойга яқин қолади. Сўнгра у орбитадан чиқарилади ва унинг капсуласи Атлантика океанида қўндирилади. Кема ХКС экипажи томонидан орбитада ўтказиладиган тажрибалар натижаларини Ерга етказади.\nАйни вақтда ХКСда “Роскосмос” фазогирлари Сергей Рижиков ва Сергей Куд-Сверчков, NASA астронавтлари Кэтлин Рубинс, Майкл Хопкинс, Виктор Гловер ва Шеннон Уокер ҳамда Япония аэрокоинот тадқиқотлари агентлиги астронавти Соичи Ногучи фаолият олиб бормоқда.\n16 ноябрда SpaceX бортида 4 астронавт бўлган Crew Dragon-1 юк кемасини Халқаро коинот станциясига учирганди.


Мушуклар миёвлашини инсон тилига таржима қиладиган мобил дастур яратилди - Zamin.uz\nMeowTalk мобил дастури ёрдамида мушукларнинг миёвлашини ўз эгалари тушунадиган тилга ўгириб бериш имконияти пайдо бўлди, деб ёзади «Glamur.ru».\nУшбу мобил дастур Akvelon топ-менежери Хайвер Санчес томонидан тақдим этилган бўлиб, у бунга қадар Amazon муҳандиси бўлган ва Аlеха виртуал ёрдамчисининг яратилишида иштирок этган. Санчес ҳамда унинг жамоаси мушуклар миёвлаш орқали овқатлантириш ва оғриқдан шикоят қилиш каби тўққизта асосий хабарларни билдиришга уринишини аниқлаган. MeowTalk эса ушбу хабарларнинг барчасини сунъий интеллект ёрдамида ҳисобга олади.\nДастурчининг таъкидлашича, ҳар бир мушукнинг ўзига хос вокализацияси ва миёвлаш луғати бўлади. Шу сабабли фойдаланувчилар дастурни ўзининг уй ҳайвони миёвлашига ўргатиши мумкин. Санчес дастурни мушугида синаб кўрган ва у қачон уни кўчага чиқариш ёки овқатлантириш кераклигини тушуна бошлаган. Аммо дастурга буни ўргатиш учун бироз вақт керак бўлади.\n«MeowTalk статик эмас, у тўғрилиги тасдиқланган ҳар бир таржима орқасидан ўрганади ва ривожланади — худди биз ўзимизнинг хотира банкимизга ёки тил дастуримизга янги сўзларни қўшганимиз каби», — дейди Akvelon бош операцион директори Константин Коровкин.\nMeowTalk мобил дастурини App Store ҳамда Google Play орқали юклаб олиш мумкин. “Замин” янгиликларини “Twitter”да кузатиб боринг\n26-05-2020, 12:00, Технология\nСмартфонлар эндиликда суратлар бўйича кўз касалликларини аниқлай олади\n4-10-2019, 13:27, Технология\nДеворларни виртуал суратлар билан безаш имконини берадиган дастур яратилди\n6-02-2018, 14:23, Технология\n5-11-2015, 10:51, Технология\n«Яндекс» иш қидириш учун мўлжалланган мобил дастур чиқарди\n13-03-2015, 15:24, Технология\nЎзбекистонда мобил телефонлар учун «Супер Кетмон» ўйин иловаси тақдим этилди\n3-03-2015, 19:19, Технология


Океан туби унитилмас таассуротлари - 13.11.2015, Sputnik Ўзбекистон\nОкеан туби унитилмас таассуротлари\nДунёнинг энг катта океанариумларидан Дубай шаҳрида жойлашган. 13.11.2015, Sputnik Ўзбекистон\n17:09 13.11.2015 (янгиланди: 17:34 13.11.2015)\nДунёнинг энг катта океанариумларидан Дубай шаҳрида жойлашган.\nДунёнинг энг катта океанариумларидан бири Яқин Шарқда, Дубай шаҳрида жойлашган. “Дубай Молл” савдо ва кўнгил очиш марказида жойлашган ушбу океанариум Гиннеснинг рекордлар китобига, дунёдаги энг катта океанариуми сифатида, киритилган.\nОкеанариум раҳбарияти айтишига қараганда, у ерда 65 минг денгиз мавжудотлари яшайди. Океанариум ғурури бу – акулалар, лекин денгиз тубининг бошқа вакиллари ҳам томошабиларни бефарқ қолдирмайди. Ташриф буюрувчилар тимсоҳлар, пингвинлар, скатлар ва бошқа антиқа балиқлар орасида сайр қилиб юрар эканлар, унутилмас таассурот оладилар.\n© Sputnik / Евгений Биятов / Фотобанкка ўтиш"Дубай" савдо ва кўнгил очиш маркази томошабинлари.\n"Дубай" савдо ва кўнгил очиш маркази томошабинлари.\n© Sputnik / Евгений Биятов / Фотобанкка ўтиш"Дубай" савдо ва кўнгил очиш маркази аквариумида Скат.\n"Дубай" савдо ва кўнгил очиш маркази аквариумида Скат.\n© Sputnik / Евгений Биятов / Фотобанкка ўтиш"Дубай" савдо ва кўнгил очиш марказида томошабин қизча.\n"Дубай" савдо ва кўнгил очиш марказида томошабин қизча.\n© Sputnik / Евгений Биятов / Фотобанкка ўтиш"Дубай" савдо ва кўнгил очиш марказида аквалангчи.\n"Дубай" савдо ва кўнгил очиш марказида аквалангчи.\n© Sputnik / Евгений Биятов / Фотобанкка ўтиш"Дубай" савдо ва кўнгил очиш марказида судралиб юрувчи ҳайвон.\n"Дубай" савдо ва кўнгил очиш марказида судралиб юрувчи ҳайвон.\n© Sputnik / Евгений Биятов / Фотобанкка ўтиш"Дубай" савдо ва кўнгил очиш маркази океанариумида акула.\n"Дубай" савдо ва кўнгил очиш маркази океанариумида акула.\n© Sputnik / Евгений Биятов / Фотобанкка ўтиш"Дубай" савдо ва кўнгил очиш маркази океанариумида улкан каранкас.\n"Дубай" савдо ва кўнгил очиш маркази океанариумида улкан каранкас.\n© Sputnik / Евгений Биятов / Фотобанкка ўтиш"Дубай" савдо ва кўнгил очиш марказида томошабин бола.\n"Дубай" савдо ва кўнгил очиш марказида томошабин бола.\n© Sputnik / Евгений Биятов / Фотобанкка ўтиш"Дубай" савдо ва кўнгил очиш маркази аквариумида тимсоҳ.\n"Дубай" савдо ва кўнгил очиш маркази аквариумида тимсоҳ.\n© Sputnik / Евгений Биятов / Фотобанкка ўтиш"Дубай" савдо ва кўнгил очиш марказида Папуан пингвини.\n"Дубай" савдо ва кўнгил очиш марказида Папуан пингвини.\n© Sputnik / Евгений Биятов / Фотобанкка ўтиш"Дубай" савдо ва кўнгил очиш марказ океанариумида Акула.\n"Дубай" савдо ва кўнгил очиш марказ океанариумида Акула.\n18:42Самарада ўзбекистонлик мигрантларларнинг қарийб 700 минг рубль маоши ундириб берилди


Бош саҳифа Ўзбек насри онлайн антологиясиОзод Мўъмин Хўжа (1952)Озод Мўмин. Ўртакаш деманг (ҳажвия)\nҲар бир одамнинг, эртами-кечми, албатта қурилиш моллари бозорига иши тушади. Кимдир уй қуради, бошқаси уйини таъмирлайди. Мен уларни бозорга кираверишда қарши оламан. Касбимми?.. Нима десамикин… ўртакаш дейишлари менга ёқмайди. Унда қандайдир салбий маъно бор… Хуллас:\n— Келинг, ака! Нималар керак? — дея кутиб оламан эҳтиёжмандларни.\nБаъзилар пинак бузмай ўтиб кетади. Баъзилари иши осон кўчишини истайдими, мақсадга кўча қолади: “Менга гипс керак эди!” ёки “Яхши мел борми?” — дейди ёки бўлмаса “Шпаклевкани қанақалари сотиляпти?” — деб сўрайди. Ҳаммасига бир хил жавоб бераман. “Сизга топамиз! Келинг, мана бу ерда зўри бор!” — дейман-да, орқамдан эргаштираман.\nСотувчилар мен эргаштириб келган кишиларга ғинг демай, савдога аралашмай туришади. Келишиб олганмиз. Қай бир сотувчи ишимга аралашса, кейинги сафар унинг дўконига мижоз опкирмайман. Шунинг учун кўпчилиги менга парво қилмай, пашша қўриб ўтираверади.\nШу ўринда сотувчилар хусусида бир-икки оғиз айтиб ўтай: ҳаммаси ҳалолликдан лоф уради. Лекин уларни синаб кўриш учун бирортасига яқинлашинг-да: “Ака, мен устаман. Янги иш олдим. Эртага хўжайин билан келиб, сизнинг маҳсулотингизни маъқул қиламан. Нархини бунча сўмга ошириб айтасиз. Пулдаги фарқни индинга менга қайтарасиз! Майлими?”, деб кўринг-чи!.. Ишонаверинг, ўнтасидан олти-еттитаси бош ирғаб, таклифингизни қабул қилади. Билиб қўйганингиз яхши-да.\nХуллас, мен харидорга маҳсулотни кўрсатиб, мақтайман: “Сифатига жавоб бераман, асл нарса! Агар устангизга ёқмаса, қайтариб олиб келинг, йўлкира пули ҳам бўйнимда!” Бундай гапга ким ҳам лаққа тушмайди дейсиз… Дарҳол нархини сўрайди. Мен унинг сотув нархига ўз фойдамни қўшиб айтаман. Гоҳ индамай, гоҳида бироз савдолашиб олиб кетишади.\nБозорга келувчилар ҳар хил: айримлари пишиқ-пухта, аҳвол-шароитни аввалдан ўрганиб келишади. Баъзилари эса ғирт лақма. Савдолашмай ҳам харид қилаверади. Уларни хурсанд қилиш учун, юк ортаётган йигитларга пўписа қилиб қўяман: “Йиртилган қопларни ортманглар, танлаб-танлаб ортинглар!”\n“Вой-бў! Бунча қиммат?” дегувчилар ҳам бўлади, албатта. Мен бўлсам: “Ака! Асл мол арзон бўлмайди! Ана, бориб арзонидан олинг, бир-икки ойда таъмирингиз уч пул бўлади!” дея тўнғиллаб бераман. Шундай қилиб, улар пешона тери билан ёки бошқача йўллар билан топган пулларининг бир қисмини менга ташлаб кетадилар.\nХаридорга молни маъқул қилдириш ва сотиш осон эмас. Бу ҳам бир санъат. Сизга айтсам, менинг шунақа тадбир-усулларим борки, жарақ-жарақ фойда ўз-ўзидан оқиб келади. Шундай экан, балки мени тадбиркор деб аташ тўғрироқ бўлар?!. Майли, воқеаларни баён қилишда давом этаман.\nКўпчилик энг яхши маҳсулот чет элники деб ҳисоблайди. Бир ёзувчи, исми ёдимда йўқ, “Хўрозқандни чет элники десанг, ҳамма ёпирилиб ялайди!” деган экан. Ана шу гап менга роса асқотади. Бозоримизда бир йигит бўр сотади. Биз уни мел деймиз. Самарқанддан олиб келиб, клапанли қоғоз қопларга жойлаб, растасига чиройли қилиб тахлаб қўяди. Лекин бу мелнинг ранги оқ эмас, қўнғир кулга ўхшайди. Мен бўлсам бошқаларнинг импортний оппоқ мелларидан озгина сўраб оламан-да, унинг клапанлари оғзига жойлаб қўяман. Сўнг мел излаб келган харидорларга ўшани олиб кўрсатаман. “Мана, кўрдингизми, асл мол. Нархи ҳам қиммат эмас!” дейман.\nБир куни бир харидорга шу усул билан беш тонна мел сотдим. Узоқдан, Сирдарё вилоятидан келган экан. Қўрқмадим. Шунча жойдан қайтариб олиб келмайди-ку маҳсулотни, тўғрими? Йўлкирасининг ўзи фалон сўм! Натижада, яхшигина даромад қилдим. Ойликхўрлар бунча маблағни топиш учун роса бир ой тер тўкишса керак. Қалай, зўрман-а!\nИкки-уч кун “ишга” ҳадиксираб чиқиб турдим: шартта келиб, ёқамдан бўғиб, милицияга судрамаса эди, деб юрдим. Сирдарёлик харидор кутилмаганда, тўртинчи кун пайдо бўлди. Уни узоқдан кўрдиму бўридан қочган тулкидек жуфтакни ростладим.\nУ мени роса суриштирибди. Қаерда яшайди, адреси қанақа, деб ҳаммадан сўрабди. Сотувчилар елка қисибдилар. “Унинг ўз моли йўқ, у — ўртакаш!” деб жавоб беришибди. “Қўлига тушсанг, ўлдирармиш!” дейишди улар менга эртаси куни…\nЧув тушган харидор бир ҳафтадан сўнг яна келди. Бу гал сезмай қолибман. Тўрт-беш қадам наридангина пайқадим. Жонҳолатда қочдим. Орқамдан ҳой-ҳойлаганча қолаверди. Шундан сўнг уни бошқа кўрмадим. Сирдарё — Тошкент йўналиши бўйича ҳуда-беҳуда қатнаш жонига теккан бўлса керак.\nБир куни десангиз, “Жип” ҳайдаб, пардоз-андозли аёл келди. Дарҳол қарши олдим. Тўрт қоп алебастр сўради. Ўзи икки минг беш юз сўм турадиган маҳсулотга ўн беш минг сўрадим. Савдолашган эди, ўн тўрт минг беш юзга туширдим. Олиб кетди. Раҳмат ҳам айтди. Бу ҳаётда алданишни истовчилар жуда мўл. Мен нима қилай? Улар бор экан, тирикчилигим ёмонмас.\nЯна бир воқеа. Пешинги қуюқ овқатдан сўнг ланжроқ бўлиб ўтиргандим, башанг кийинган бир киши келиб қолди.\n— Менга сатен-гипс керак! — деди буйруқ оҳангида.\n— Зўр сатен-гипс бор! — ахборот бердим мен. — Туркияда ишлаб чиқарилган!\nСатен-гипс деган нарса асли гипсли шпаклевка бўлиб, ҳақиқатдан ҳам Туркиядан келтириладиган маҳсулот эди. Бир қопи йигирма беш минг сўм турарди. Мен киприк қоқмай бу харидорни Самарқанд вилоятининг Ингичка қишлоғида қўлбола ускуналарда тайёрланадиган гипс сари етакладим.\n— Мана, ака! Шу қопларда сиз айтган ажойиб сатен-гипс жойлашган. Сизга қанча керак?\n— Қоплари сал униққанроқми дейман. Чет элникига ўхшамайди-ку! — ажабланди у.\n— Ака, бу сатен-гипс вагонда келтирилади. Кейин ишчилар уларни ўзимизнинг қопларга солиб, бозорга чиқаришади! — дарҳол гап топиб бердим мен.\nУ лаққа тушди. Туркиядан Ўзбекистонга поезд қатнамаслигини билмаса, айб менда эмас-ку!\n— Ҳа, унда тушунарли. Нархи қанақа буларни? — деди.\n— Сизга жуда арзон ака, ёқимли инсон экансиз — бир қопи ўттиз минг сўм, — дедим.\nАслини олганда, ўттиз килодан қопланган гапс нархи уч мингдан ошмасди.\n— Бўпти, ука! Менга ўн қоп бер! — деди у. — Айтгандек, сифати қанақа? Ёмон бўлса, кунингни кўрсатаман! Нозик жойда ишлайман. Исминг нима?\n— Жамғир! — дея ростини айтдим, чунки биринчидан ўз исмини нотўғри айтиш тақдирни ўзгартиради дейишади, иккинчидан кимдир яқиндагина, унинг олдида отимни чақириб, мурожаат қилиб бўлганди.\nМен шартта у ёллаган машинага ўн қоп оддий гипс орттириб бердим. Ва янги, бели букилмаган, шитирлаб турган пулларни санаб олдим. Бу тадбирдан қилган фойдамни ўзингиз ҳисоблаб олаверинг.\nБу воқеадан кейин ҳам чўчиб юрдим. Унинг устаси менинг “сатен-гипс”имдан ҳайрон бўлса, “сизни алдашибди, хўжайин!” деса, бошимга не кунларни соларкин? Нозик жойда ишлар экан, дасти анча узундир…\nУч кун шундай хаёлларда юрдим. Тўртинчи кун тинчидим. Энди у келмайди. Чунки алданганини билган инсон дарҳол чора кўради. Уч-тўрт кунлаб чўзмайди. Аммо бу мантиқий фикрим хато бўлиб чиқди. Бешинчи куни у бозор дарвозасидан кириб келаётганини пайқадим. У дарҳол кўрди-да, мен томон юрди. Нима қилишни билмай, зудлик билан одам бўйи қилиб тахланган алебастрли қоплар ортига беркиндим. Чунки қочиш йўли ёпиқ эди.\nУ кела солиб шу ердаги сотувчилардан сўради.\n— Жамғир қани?\n— Билмадик, шу ерда юрганди.\n— Менга у учарни топиб беринглар! — дўқ қилди у. — Узоқдан кўрдим. Қаерга йўқола қолди?\n— Билмадик, билмадик! — дейишди яна сотувчилар.\n— Ў, Жамғир! Қаердасан? — қичқирди у атрофга аланглаб. “Тутиб олса, ўламан! — даҳшатга тушиб, ўйладим мен. — Важоҳати ёмон! Топиб олса, албатта қаматади!” Шундай хаёлларда қоплар тагига янада ғужанак бўлиб тиқилиб олдим. Аммо, қатъий аҳд қилган эканми, астойдил излай бошлади. Ва ниҳоят кўриб қолди. Олдимга келди. Кўзларимни ола-кула қилган ҳолда ўрнимда ўтиравердим.\n— Хўш, Жамғир! Нега беркиниб олдинг?! — сўради у ва дўқ қилди. — Тур ўрнингдан!\n— Мен… мен… — дудуқланиб ўрнимдан турдим.\n— Кўп дудуқланма! Ундан кўра айт, анави кундаги сатен-гипсдан қолганми?\nМенинг баттар эсим чиқиб кетди. Ҳозир уни олиб, ашёвий далил қилиб қаматади! Зўрға жавоб қилдим.\n— Ҳа… бор…\n— Яхши, унда яна ўн қоп бер! — деди у. — Тез бўл, шошяпман!\nЧуқур тин олдим. Ўпкамни ҳавога тўлдирдим ва унинг илтимосини жон-дилим билан адо этдим…\nАна шунақа гаплар. Кўрдингизми, ишим осон эмас. Майли, бошқа сўз демайман. Хулосани холисанилло ўзингиз чиқаринг ва касбимга муносиб ном беринг! Фақат, илтимос, ўртакаш деманг.\n← Аввалги Аввалги Омон Мухтор. Шайтон арава (ҳикоя)\nКейинги → Кейинги: Собиржон Жумаев. Сўзбоши (ҳажвия)


Бу ерда модернизациялаш жараёнида ўрнатилган “Juki” русумли 10 та тикув машинаси тўлиқ компьютерлаштирилган. Унга мутахассис томонидан киритиладиган махсус дастурда либос ўлчами ва модели акс эттирилади. Бу эса дастгоҳ бошқарувчиси ишини енгиллаштириш баробарида, технологик жараённинг бекаму кўст бажарилишини таъминлайди. Ушбу лойиҳа рўёби туфайли корхона қуввати икки баробар ортиб, 14 та қўшимча иш ўрни яратилди.\n— Янги турдаги маҳсулотларни ишлаб чиқаришни бошлаб юбордик, — дейди корхона раҳбари Исроил Исомиддинов. — Жорий йилнинг беш ойи мобайнида жамоамиз томонидан истеъмол бозорига 350 миллион сўмликдан зиёд юқори сифатли либослар етказиб берилди.\nМазкур рукндаги бошқа мақолалар: « Жаҳон стандартларига мос\tИнвестиция ҳажми кўпаймоқда »


Microsoft Lumia 950 ва 950 XL флагманлари расман тақдим этилди » Ўзбекистон янгиликлари – Zamin.uz\nMicrosoft компанияси Windows 10 Mobile мобил операцион тизимида ишловчи энг янги Lumia 950 ва 950 ХL флагманларини расман тақдим этди. Бу ҳақда “Hi-tech.mail.ru”га асосланиб “Дарё” нашри хабар бермоқда.\nLumia 950 ХL 5,7 дюймли ва 2560×1440 пикселли дисплей, саккиз ядроли Qualcomm Snapdragon 810 процессори, 32 ГБ доимий ва 3 ГБ тезкор хотира, 3340 мА/соат сиғимли аккумуляторга эга бўлди. Lumia 950’га эса 5,2 дюймли ва 2560×1440 пикселли дисплей, олти ядроли Snapdragon 808 процессори, 20 мегапикселли асосий ва 5 мегапикселли олд камера, 32 ГБ доимий ва 3 ГБ тезкор хотира, 3000 мА/соат сиғимли аккумулятор ўрнатилган.\nТезкорлик билан қувват олиш функцияси смартфонни 30 дақиқада 50 фоиз зарядлаш имконини беради. Флагманларда Windows Hello функцияси ҳам бўлиб, у гаджетнинг эгасини таниб олиш учун хизмат қилади.\nLumia 950 ва 950 ХL тегишли равишда 549 ва 649 доллар туради ва ноябрда сотувга чиқади.\n00:12 Хитойда Nokia 6 бир дақиқа ичида сотилиб кетди\n11:50 Хитойда 7000 мА/соат сиғимли аккумуляторга эга смартфон тақдим этилди


Бироқ, бир туманда атиги битта марказнинг фаолият олиб бориши ҳам турли ноқулайликлар келтириб чиқармоқда. Айниқса, ҳудуди катта туманлар аҳолиси учун 20-30 километр йўл босиб келиш ортиқча вақт ва маблағ харажати демакдир. Тўғри, давлат хизматларидан онлайн фойдаланувчилар учун масофа ҳеч гап эмас, лекин олис ҳудудларимизда онлайн хизматлар ҳали тўлиқ оммалашмаган ва шу сабабли ҳам давлат хизматларидан бемалол фойдаланиш бироз мушкул бўлмоқда. Бу каби шароитларни инобатга олган ҳолда олис ва чекка ҳудудларда давлат хизматлари маркази ходимлари томонидан сайёр тартибда хизмат кўрсатилиб келинмоқда.\nҲудди шундай филиалларнинг бир нечтаси Қашқадарё вилоятида ҳам фойдаланишга топширилди.\nЖумладан, Қамаши тумани марказидан 40 километр узоқликда жойлашган “Қушкапа” филиали Сарбозор, Чим, Равот, Гулшан, Каптархона, Узун, Жомбус, Жомбус сой, Меҳр маҳалла фуқаролар йиғинлари ҳамда “Блу-Найл”, “Оқробот”, “Лапас Муҳаммадиев”, “Қорақутон” ҳудудларида истиқомат қилаётган 52 минг нафар аҳолига хизмат кўрсатишни белгиланган режа-график асосида кўрсатишни бошлади.\nШаҳрисабз тумани марказидан 55 километр узоқликда жойлашган “Ҳисорак” филиали эса Кўл, Ғелон, Сарчашма, Сайёд, Хитой, Ҳисор, Тошбулоқ, Қиёмшайх ҳамда Пахтакор МФЙларда истиқомат қилиб келаётган жами 22 минг аҳолига хизмат кўрсатиши кўзда тутилган.\nКитоб тумани марказидан 35 километр узоқликда жойлашган Варганза қишлоғи эса бутун дунёга ўзининг анорлари билан машҳур. Ушбу ҳудуд ҳам туман марказидан олислигини ҳисобга олган ҳолда, бу ерда давлат хизматлари маркази филиали ўз иш фаолиятини бошлади. Тоғли ҳудуддаги бу филиал орқали яқин атрофдаги Анорзор, Боғи баланд, Башир, Панжи, Обод, Нурафшон, Қушдарё ҳамда Қорабулоқ МФЙларда истиқомат қилаётган 30 минг аҳолига хизмат кўрсатиш режалаштирилган.\nМаълумот учун, ҳозирги кунга келиб Қашқадарёда давлат хизматлари марказларининг 20 та филиали фаолиятини давом эттирмоқда.\nДавлат хизматлари агентлигининг Қашқадарё вилоят бошқармаси ахборот хизмати раҳбари


Сана буйича материаллар Ноябр 2014 йил » Зарафшон Газетаси\nКўнгил ободлиги осойишталикдан Жамият\n29 ноябр 2014 15:47\n«Нўш» – Жомбой туманининг катта маҳаллаларидан бири. Бу ерда 3 мингдан кўпроқ аҳоли истиқомат қилади. Кейинги йилларда қишлоқ ижтимоий инфратузилмаси тубдан ўзгариб, савдо, маданий-маиший хизмат кўрсатиш шохобчалари бунёд этилди. Катта йўл бўйида замонавий лойиҳалар асосида савдо хизмати кўрсатиш шохобчаларида ўнлаб янги иш ўринлари яратилди.\nТарғибот ишлари самара берди Жамият\n29 ноябр 2014 15:44\nЙўл-транспорт ҳодисаларининг олдини олиш, йўлларда ҳаракат хавфсизлигини таъминлаш мақсадида жорий йилнинг 1 ноябридан 1 декабрига қадар ўтказилаётган «Ҳаракат хавфсизлиги ойлиги» доирасида туманимизда ҳам кенг кўламли ишлар олиб борилмоқда.\n«Илтимос, ёрдам беринг…» Жамият\n29 ноябр 2014 15:42\n«Илтимос, ёрдам беринг…»\nшикоятлар охирида қилинган бу мазмундаги мурожаатлар нега ҳамма вақт ҳам инобатга олинмаётир?\nИнсон зоти борки, ҳамиша эркин, бугун кечагидан, эртага эса бугунгидан яхши яшамоқ истайди. Зеро, Бош Қомусимизнинг асосий ғояси хам ана шундай ҳаётни таъминлашдан иборат. Қонунларимизда Ўзбекистон фуқароларининг эркин турмуш кечириши, эркин ишлаши, ҳақ-ҳуқуқларининг ҳимояланиши кафолатланган. Шу сабабли улар ўз ҳаётларида, муаммоларга, низоларга адолатсизликка дуч келганда тегишли ташкилотларга амалдаги тартиб-қоидаларга кўра мурожаат қиладилар. Яъни, ҳар бир шикоят, ариза замирида инсон тақдири мужассам.\nСамарқандда Конфуций институти иш бошлади Жамият\n29 ноябр 2014 15:40\nСамарқанд шаҳрида Конфуций институтининг очилиш маросими бўлиб ўтди.\nЗамонавий бинода қўшимча қулайликлар Долзарб / Жамият\n29 ноябр 2014 15:28\nОқдарё туманида фуқаролик ҳолати далолатномаларини ёзиш бўлимининг янги биноси фойдаланишга топширилди.\nБуюк келажакнинг ҳуқуқий пойдевори Жамият\n29 ноябр 2014 15:26\nМамлакатимиз Президентининг «Ўзбекистон Республикаси Конституцияси қабул қилинганлигининг йигирма икки йиллигини нишонлашга тайёргарлик кўриш ва уни ўтказиш чора-тадбирлари тўғрисида»ги фармойиши ижросини таъминлаш мақсадида вилоятимиздаги таълим муассасалари, маҳаллалар, корхона ва ташкилотлар, меҳнат жамоаларида ҳокимликлар, бошқарув органлари раҳбарлари иштирокида учрашувлар, Конституция дарслари ташкил этилмоқда.\nМиш-миш ахборот эмас Жамият\n27 ноябр 2014 12:25\nАммо, баъзида у одамлар онгига асл ахборотдан-да кучлироқ таъсир кўрсатади. Ёмони, бундай миш-мишлар бирор-бир соҳа, ташкилот ёки давлатга нисбатан ижтимоий фикр уйғотади. Бунга эса айнан ўша соҳа, ташкилот ёки давлатга оид керакли ахбротнинг вақтида тарқатилмагани сабаб бўлади.\n«Мозийдан келган куйлар» Маданият / Жамият\n27 ноябр 2014 12:24\nСамарқанд шаҳридаги «Эл мероси» тарихий либослар театрида «Мозийдан келган куйлар» номли мусиқа кечаси ўтказилди.\nИсроил кино кунлари Маданият / Жамият\n27 ноябр 2014 12:23\nСамарқанд шаҳридаги «Шарқ юлдузи» кинотеатрида Исроил кино кунлари ўтказилди.\nМурувват ва инсонпарварлик рамзи Жамият\n27 ноябр 2014 12:21\nПрезидентимиз тақдимномасига мувофиқ, Олий Мажлис Сенатининг «Ўзбекистон Республикаси Конституцияси қабул қилинганлигининг йигирма икки йиллиги муносабати билан амнистия тўғрисида»ги қарори эълон қилинди. Бу Қарор нафақат демократик жамиятнинг устувор тамойилларини, шу билан бирга, миллий қадриятларимиз – мурувват ва инсонпарварликнинг нозик қирраларини ҳам ўзида мужассам этган.\nОтинойи – ўқитувчи у илм-маърифат ривожига хизмат қилиши лозим Жамият\n27 ноябр 2014 12:19\nЯқинда Ўзбекистон Мусулмонлари диний идораси вилоят вакиллиги ташаббуси билан отинойиларнинг диний ва дунёвий билимларини ошириш ҳамда дунёқарашларини кенгайтириш мақсадида юқори малакали ва катта тажрибага эга мутахассислар иштирокида ҳудудий ўқув-семинар машғулотлари ташкил этилди. Шунингдек, икки босқичли «Маърифатли отинойи» кўрик-танлови ўтказилди.\nМухбиримиз мазкур тадбирлардан кўзланган мақсад-вазифалар ва отинойилар фаолияти билан боғлиқ бошқа масалалар ҳақида Ўзбекистон Мусулмонлари диний идораси вилоят вакили ўринбосарлари билан суҳбатлашди.\nСаломатлик ҳаракатдадир Жамият\n27 ноябр 2014 11:23\nСамарқанд давлат тиббиёт институтида «Тиббий реабилитация, физиотерапия ва спорт медицинасининг долзарб муаммолари» мавзуида халқаро илмий-амалий конференция бўлиб ўтди.\nИнсон қадри улуғдир бунда Жамият\n27 ноябр 2014 11:22\nКонституциямиз қабул қилинганининг 22 йиллиги муносабати билан маҳалла ва чекка қишлоқларда, меҳнат жамоалари ва ҳарбий қисмларда жонли мулоқотлар ташкил этилмоқда.\nОила ва мактаб биргаликда Жамият\n27 ноябр 2014 11:21\nЁшлар ўртасида жиноятчилик, гиёҳвандлик, ОИТС хасталигининг олдини олиш бўйича қатор ташкилотлар ҳамкорлигида кенг кўламли тарғибот ишлари олиб борилмоқда. Бирлашган Миллатлар Ташкилоти ҳамда Халқ таълими вазирлиги ҳамкорлигида мамлакатимизда жорий этилаётган «Оила ва мактаб биргаликда» дастури ҳам шу мақсадларга йўналтирилди. Ушбу лойиҳанинг мақсад ва вазифаларини мутахассисларга таништириш мақсадида Самарқанд шаҳрида минтақавий семинар-тренинг ўтказилди.\nМаслаҳатчи – хонадон суянчиғи Жамият\n27 ноябр 2014 11:20\nОилаларни ўрганиш ҳамда уларга ёрдам кўрсатишда маҳаллалардаги диний маърифат ва маънавий-ахлоқий тарбия масалалари бўйича маслаҳатчиларнинг алоҳида ўрни бор. Бу вазифаларни амалга оширишда уларнинг ҳуқуқий билимларини ошириш, зиммаларидаги мажбурият асосларини таҳлил қилиш мақсадида доимий равишда семинар-тренинглар олиб борилади.\n« Ноябр 2014 »